Камил Аксурин оҙайлы ауырыуҙан һуң арабыҙҙан китте | ГТРК «Башкортостан» — Новости Уфы и РБ\n19 июля 2019 — 15:37 ГТРК «Башкортостан»\n59-сы йәшендә Башҡортостан телевидениеһы һәм радиоһының элекке дикторы һәм хәбәрсеһе Камил Аксурин оҙайлы ауырыуҙан һуң арабыҙҙан китте. 80-90-се йылдарҙа ул телевидениела яңылыҡтар хеҙмәтендә, Сәләм программаһында һәм Башҡортостан радиоһында эшләне. Камил Инжел улы яҡшы белгес һәм алсаҡ кеше булып коллегаларыбыҙ хәтерендә ҡалды. Беҙҙең телерадиокомпания Камил Аксуриндың яҡындарына ҡайғы уртаҡлашыуын белдерә. Мәрхүм менән кисә тыуған яғы – Федоровка районы Батыр ауылында хушлаштылар.


Программа поддержки местных инициатив | Министерство сельского хозяйства Республики Башкортостан\n» Программа поддержки местных инициатив\nБыйыл республикала Урындағы башланғыстарҙы яҡлау программаһы сиктәрендә ауыл биләмәләре араһында 658 проект ҡаралды, шуларҙың 434-е еңеп сыҡты. Конкурста шулай уҡ Салауат районының ауыл биләмәләре лә ҡатнашып, үҙ тәҡдимдәрен индергән. Конкурс комиссияһы проекттар менән танышҡандан һуң, иң күп балл йыйыусы проекттарҙың исемлеген булдырҙы. Еңеүселәр араһында беҙҙең ауыл биләмәләре лә бар.\nШулай итеп, беҙҙең район буйынса иң юғары – 97 балды әлкәләр йыйған. Улар Йонос ауылы клубын төҙөкләндереү башланғысын күтәрҙе. Проекттың дөйөм хаҡы яҡынса 700 мең һумға төшәсәк. Республика ҡаҙнаһынан 420 мең һум бүленһә, ҡалғанын ауыл халҡы, бағыусылар йыясаҡ. 95 балл йыйған Торналы халҡы ауыл табип амбулаторияһы бинаһы ҡыйығын төҙөкләндерәсәк. 2 миллион 201 мең 610 һумлыҡ проекттың 1 миллионын хөкүмәт бирәсәк.\nМәсетле ауылы биләмәһе конкурста Ахун мәктәбен төҙөкләндереү проекты менән сығыш яһаны. Уларҙың проектының дөйөм хаҡы 841 мең 450 һум тәшкил итә. Шуның 586 мең 450 һумы республика ҡаҙнаһынан бүленә.\nКонкурста шулай уҡ Янғантау,Таймый, Лағыр, Мөрсәлим, Арҡауыл, Миәшәгәр, Лаҡлы биләмәләре лә ҡатнашып, еңеп сыҡты.\nЯҡын киләсәктә Урындағы башланғыстарҙы яҡлау программаһы буйынса Илтәй, 2-се Иҙелбай ауылдары зыяраттарын, Арҡауыл балалар баҡсаһын, Ҡарағол ауылы клубын, Урмансы төп дөйөм белем биреү мәктәбен төҙөкләндереү, Йыланышта спорт майҙансығы, ә Шәрәктә Бөйөк Ватан һуғышы ҡорбандары иҫтәлегенә һәйкәл төҙөү күҙаллана. Үкенескә күрә, Малаяҙ, Нәсибаш ауыл биләмәләре конкурстан үтә алманы.


Морат Рафиҡов тыуған көнөн билдәләй\n31 Июль 2021, 08:55\nАртисты матур байрамы менән ҡотлап, сәләмәтлек, ғаилә бәхете, ижади уңыштар теләйбеҙ. "Шоңҡар" коллективы.\n«Салауат юлдарынан» фильмын ҡараһағыҙ, төп ролдәге йәш актёр Морат Рафиҡов менән танышһығыҙ инде. Сығышы менән Хәйбулла районының Мәмбәт ауылынан ул. Әлеге көндә Мәжит Ғафури исемендәге Башҡорт академия драма театрында эшләп йөрөй. Фильмда милли батырыбыҙ Салауат Юлаевты уйнай. Бөгөн Морат ағайығыҙ беҙҙә ҡунаҡта. Әйҙәгеҙ, үҙе менән яҡынданыраҡ танышайыҡ әле.


ЕРЕ БАРҘЫҢ - ЕМЕ БАР » "Урал" гәзите\nҠасандыр тракторҙар гѳрѳлдәп йѳрѳгән киң баҫыуҙарҙы яҡшы иҫләгәндәр бөгөн уларҙың ташландыҡ хәлдә ятыуына тыныс ҡына ҡарай алмайҙыр. Ә инде булмаған баҫыуҙарҙы булдырып, иртәнән ҡара кискәсә шунда ең һыҙғанып тир түккәндәр өсөн был тағы ла аяныслыраҡтыр. Ирекһеҙҙән, элегерәк ауылды тирә-яҡлап уратып алған көнбағыш, тос башаҡлы иген, йәм-йәшел япраҡлы сөгөлдөр баҫыуҙарын күҙ уңынан үткәрәһең. Үкенескә ҡаршы, бөгөн быларҙың береһе лә юҡ... Ҡасандыр миллиардтар түгеп үткәрелгән сиҙәм һәм ҡалдау ерҙәрҙе үҙләштереү кампанияһының һөҙөмтәләре ниңә юҡҡа сыҡты, ни өсөн бөгөн миллионлап гектар еребеҙ буш ята?\nБелорет муниципаль районының ауыл хужалығынан алынған мәғлүмәттәр буйынса, бөгөн районда 78540 гектар ауыл хужалығы тәғәйенләнешендәге ер бар. Шуларҙың 14 600 гектары һөрөнтө ер, 38 872 гектары сабынлыҡ, 25068 гектары көтөүлек. Бөгөн ошо ерҙәрҙең ни бары 7 мең 61 гектары ғына арендаға алынған һәм муниципаль милек булараҡ теркәлгән. 8823,86 гектар пай еренең 4 мең 62\nгектары рәсми теркәлгән, 2938 гектарына документтар эшләнә, ә 2375 гектарҙың хужалары булһа ла, документы юҡ.\nМәҫәлән, Ҡағы хакимиәтендә бөтәһе 1408,6 гектар пай ере бар, шуның бер гектарына ла документ эшләнмәгән. Үҙән хакимиәтендәге 1302,06 гектар пай еренең 325 гектарына документтар әҙерләнә, ҡалғандары теркәлмәгән. Сермән хакимиәтендәге 2032,92 гектар пай еренең 1236 гектары теркәлгән, 797 гектарына документ әҙерләнә. Әзекәй хакимиәтендәге 502,58 гектар пай еренең 277,9 гектары теркәлгән, 224,1 гектарына документ әҙерләнә. Шығай хакимиәтендәге 436,39 гектар пай еренең 347,39 гектары теркәлгән, 89 гектары документһыҙ. Сосновка хакимиәтенең 1364,7 гектар пай еренең 814,2 гектары теркәлгән, 69 гектарына документ әҙерләнә, 481,5 гектары теркәлмәгән. Николаевка хакимиәтендәге 705 гектар пай еренең 135 гектары теркәлгән, 570 гектары документһыҙ.\nДӘҮЛӘТ СУБСИДИЯЛАРЫ НИСЕК ЯРҘАМ ИТӘ?\nРайондағы һуңғы биш йыллыҡуңышты иҫәпкә алғанда, бер баш малды аҫрау өсөн 2 гектар сабынлыҡ,\n2 гектар көтөүлек, 0,5 гектар һөрөнтө ер етә. Былтыр муниципаль райондағы шартлы рәүештә алынған 17 668 баш мал 40 процент көтөүлек, 110 процент сабынлыҡ, 165 процент һөрөнтө ер менән тәьмин ителгән. Көтөүлектәр етмәгән осраҡта ул урман хужалығы фонды ерҙәре, сабынлыҡтар менән тулыландырыла. Рәсәйҙең Бөтә донъя сауҙа ойош- маһына инеүе арҡаһында, 2013 йылдан Рәсәй Федерацияһында гектар буйынса субсидия биреү ғәмәлгә индерелә. Был ярҙам ауыл хужалығы өлкәһендә килемде арттырыу, яғыулыҡ-майлау материалдары, минераль ашламалар һатып алыу өсөн дә файҙалы. Субсидияның ставкаһы бер гектарҙан сығып билдәләнә, мәҫәлән, мал аҙығы культураларына - 188 һум, 13 тин иген культураларына - 340 һум, 52 тин тәшкил итә. Райондан 12 хужалыҡ был ярҙам менән файҙаланды ла инде. Быйыл улар тағы ла ошондай дәүләт ярҙамы алыу өсөн документтар йыйҙы. Үкенескә ҡаршы, күптәр ерен рәсми теркәп өлгөрмәүе арҡаһында был ярҙамдан файҙалана алманы. Дәүләт ярҙамын бары тик ике генә хужалыҡ ала алды. Былтыр райондың үҫемлекселек менән шөғөлләнеүсе хужалыҡтары “супер элита” һәм “супер” орлоҡтарға субсидия алды. Быйыл улар өҫтәп, 15майға тиклем 1-се һәм 2-се репродуктив иген культураларына ла ярҙам һорай алды. Был орлоҡтарҙы һатып алыуға муниципаль район хакимиәтенә 563 мең 200 һум аҡса күсерелде. Бѳгѳн был сумма 7 хужалыҡҡа эләкте. Ошо ярҙамға таянып улар “Әбйәлил сорт участкаһы” йәмғиәтенән 129,3 тонна орлоҡ алды.\nБыл осраҡта тоннаһына 3 меңдән алып 5 мең 100 һумға тиклем дәүләт ярҙамы ҡаралған, йәғни, Хөкүмәт һатып алған хаҡтың 30 процентын кире ҡайтара тигән һүҙ. Мәҫәлән, бойҙайҙың «супер элита» сортына 5668 һум, беренсе репродуктив бойҙайға - 5100 һум, беренсе репродуктив арпаға 4100 һум, беренсе репродуктив һолоға 3000 мең һум түләнә. Ә бына тупраҡҡа эзбиз индереү буйынса субсидия алыу өсөн әлегә тиклем райондан бер хужалыҡ та мөрәжәғәт итмәгән. Дәүләт ярҙамы менән файҙаланыусылар был осраҡта, сығымдың 90%-ын кире ҡайтарып алыу мөмкинлегенә эйә булыр ине.\nЯҙғы баҫыу эштәрен тамамлауға ла күп ваҡыт ҡалманы. Аграрийҙар өсөн яуаплы мәл бара. Был эште уңышлы башҡарып сығыу өсөн алдан уҡ төрлө саралар күрелде. Быйылғы план буйынса районда 1000 гектар иген, 160 гектар силос культуралары, 388 гектар күп йыллыҡ үлән сәсеү планлаштырылған. Былтырғы менән сағыштырғанда сәсеү кимәле артмаған да, кәмемәгән дә.\nӘ ҠАСАНДЫР СӘСЕҮ ӨСӨН ЕРҘӘР ЕТМӘНЕ...\nДүрт йылға һуҙылған ғәрәсәтле һуғыштан һуң ялан тултырып икмәк үҫтереү еңелдән булмай. Һуғыш ауыл хужалығын етди көрсөккә терәй. Шул арҡала 1946 йылда СССР-ҙың Министрҙар Советы ҡарары менән бөтә көс емерек хужалыҡтарҙы аяҡҡа баҫтырыуға, сәсеүлектәрҙе киңәйтеүгә, иген культуралары сәсеү эшен яйға һалыуға йүнәлтелә. Эш юғары темпта бара. Һөҙөмтәлә, 1953 йылда һабан менән һөрөлгән ерҙәр 1950 йылдыҡынан 10,9 млн. гектарға, ә сәсеү майҙаны 9,8 миллионға артып китә. Әммә, тырышыуға ҡарамаҫтан, ауыл хужалығы продукцияһын әҙерләү кимәле әллә ни юғары күтәрелә алмай әле. Икмәк барыһына ла кәрәк. Халыҡты туйҙырыу өсөн был ғына етмәй. Хәлде яйға һалыу өсөн дәүләткә тиҙ арала етди саралар күреү талабы ҡуйыла. Аҙыҡ-түлек етештереүсәнлеген көйләү йәһәтенән яңы ерҙәрҙе үҙләштереп, сәсеү майҙандарын киңәйтергә хәл ителә.\nШулай итеп, 1954 йылда илдең ҡайһы бер төбәктәрендә сиҙәм һәм ҡалдау ерҙәрҙе үҙләштереү буйынса ҙур эштәр башлана. Был исемлеккә беҙҙең Башҡортостан да инә. 1954-1959 йылдарҙа сиҙәм эпопеяһына 1,7 млн. кеше йәлеп ителеп, 45 млн. гектар ер үҙләштерелә. Шуның 25 гектары Ҡаҙағстандыҡы, 20 гектары Рәсәйҙеке була. “Башинформ” сайтының 2004 йылғы мәғлүмәттәре буйынса, 1954-1956 йылда Башҡортостанда 524 мең гектар. сиҙәм һәм ҡалдау ер үҙләштерелә, республикаға 3,5 мең трактор, 2,5 мең комбайн, йөҙләгән йөк автомобиле бүленә. 1956 йылда республика дәүләткә 80 млн. бот иген һатыуға ирешә.\nБѳтә ил ѳсѳн мөһим аграр-сәйәси кампания арҡаһында икмәк етештереү буйынса юғары һөҙөмтәләргә ирешһәк тә, эшкәртелгән ер майҙандарының бөгөн юҡҡа сығыуы һағышлы уйҙар уята. Сиҙәм күтәреү эпопеяһы, уның ыңғай һәм кире яҡтары хаҡында нимә генә һөйләһәләр ҙә, белгестәрҙең әйтеүенсә, иҡтисади яҡтан килемле булыуы менән ул үҙен етерлек кимәлдә аҡлай. Шуға күрә тәүлек әйләнәһенә баҫыуҙа тир түгеп, дәүләт заданиеһын үтәп сығыусыларҙы оноторға хаҡыбыҙ юҡтыр. Улар тырышлығы менән булдырылған һѳҙѳмтәләрҙең пыран-заран килтерелеүе, Рәсәйҙә булған һѳрѳнтѳ ерҙәрҙең яртыһы тиерлек буш ятыуы был мәсьәләнең тѳбәк һәм федераль кимәлдә етди хәл ителмәүе хаҡында ла һѳйләй кеүек. Ташландыҡ, хужаһыҙ ерҙәребеҙҙә иген шаулатырҙай, үҙ икмәгебеҙҙе үҫтерерҙәй, ергә береккән кешеләребеҙ бармы әле?


Иглин районы Урман ауылы халҡы Яңы йылды яңы мәҙәни усаҡта ҡаршылаясаҡ\nИҫегеҙгә төшөрәбеҙ, 2011 йылдың 26 майында был ауыл эргәһендә урынлашҡан хәрби келәттәрҙең шартлауы һөҙөмтәһендә тиҫтәләгән йорт емерелә, шул иҫәптән мәҙәниәт йорто ла зыян күрә. Һәләкәт эҙемтәләрен юҡ итеүгә, ауылды төҙөкләндереүгә республика хөкүмәте, район хакимиәте ҙур көс һалды.\nБер нисә йыл элек булған фажиғәне Урман ауылында тик бер бина ғына хәтерләтә. Ул ҡасандыр хәрби частың клубы булған. Бөгөн ауыл төҙөк,тергеҙеү эштәре күптән тамамланған. Ниһайәт социаль-мәҙәни үҙәк тә асылды. Был шатлыҡлы ваҡиғаны ауыл халҡы ике йыл түҙемһеҙләнеп көткән. Ни тиһәң дә, шартлауҙан һуң төрлө мәҙәни саралар тик мәктәптә үткәрелер булған.\nСоциаль-мәҙәни үҙәктә халыҡ өсөн бар уңайлыҡтар ҙа булдырыласаҡ. Ауыл хакимиәте, китапхана, тамаша залы, музыкаль кластар - барыһы ла бер бина эсендә. Йыраҡ йөрөргә кәрәкмәй.\nМузыкаль кластарҙың бында урынлашыуы - кескәйҙәр өсөн ҙур ҡыуаныс. Быға тиклем дәрестәр балалар баҡсаһында, мәктәптә ойошторолған. Яңы йылдан һуң үҙәктә ололар өсөн дә бушлай түңәрәктәр асыу күҙаллана. Бейеүгә, йогаға йөрөү мөмкинлеге буласаҡ.\nТамаша залы 150 кешегә тәғәйенләнгән. Бөгөн был сәхнәлә балалар тәүге тапҡыр сығыш яһаны. Барыһының да кәйефе күтәренке. Ни тиһәң дә, кескәйҙәрҙе, йәштәрҙе, ололарҙы - ғаиләләрҙе берләштереүсе усаҡ үҙ эшен башланы. Яңы бинала белемде камиллаштырып ҡына түгел, төрлө яҡтан үҫешергә лә буласаҡ.\nУрман ауылы халҡының шатлыҡ-ҡыуаныстары бының менән генә сикләнмәй. Киләсәктә элекке мәҙәниәт һарайы урынында ябыҡ һырғалаҡ һәм футбол майҙансығы төҙөү планлаштырылған.


БР Эске эштәр министрлығында үткән коллегияның киңәйтел гән ултырышында республиканың Эске эштәр министрлығы органда ры һәм бүлексәләренең туғыҙ ай дауамындағы оператив - хеҙмә т эшмәкәрлегенә йомғаҡ яһалды һәм киләсәккә бурыстар билдәлә нде. Коллегия эшендә БР Дәүләт Йыйылышы Рәйесе урынбаҫары Са лауат Кусимов, Башҡортостан Хөкүмәте Премьер - министры урын баҫары Фидус Ямалтдинов, Эске эштәр министрлығы идаралыҡтары ның етәксе составы һәм башҡалар ҡатнашты.\nБөгөнгө көнгә хәлдәр нисек тора БР Эске эштәр министрлығ ының матбуғат хеҙмәте хәбәр итеүенсә, теркәлгән енәйәттәрҙең\nартыуы, шул уҡ ваҡытта ауыр енәйәттәр һаны кәмеүе күҙәтелә.\nБР Эске эштәр министрлығы хеҙмәткәрҙәре әйтелгән ваҡыт эсен дә алдан уйланған үлтереү, һаулыҡҡа зыян килтереү, талау, һө жүм итеү, бурлыҡ осраҡтары, автотранспортты алып ҡасыу кеүек\nенәйәттәрҙе күберәк асыҡлаған. Урамда һәм йәмәғәт урындарын да ҡылынған енәйәттәрҙе асыу һаны ла артҡан.\nҒинуар айынан сентябргә тиклем беҙҙең хоҡуҡ һаҡлау органд арыбыҙ енәйәт төркөмө составында енәйәт ҡылыусыларҙы яуаплыл ыҡҡа тарттырыу күрһәткестәре түбәндәгесә: 10 мең халыҡ иҫәб енә Башҡортостанда енәйәтселек кимәле 109, 4, Рәсәй буйынс а был күрһәткес - 147, Волга буйы федераль округында - 137,\n3 тәшкил иткән.\nБилдәле булыуынса, үткән йылдан башлап һалым енәйәттәрен тикшереү һәм асыҡлау хоҡуғы һәм бурыстары менән Эске эштәр\nминистрлығы шөғөлләнә. Яҡшы һөҙөмтәләр үҙҙәрен көттөрмәй. Быйыл һалым түләүҙән ҡасырға маташыусыларға ҡаршы көрәш дәүл әт ҡаҙнаһына 375 миллион һум индерҙе.\nЭлеккесә республика милицияһының баш ауырыуы булып террор сылыҡ һәм иҡтисади һәм ойошҡан енәйәтселек тора. Был йәһәттә н этник енәйәт төркөмдәре хәүеф тыуҙыра. Беренсе сиратта һү ҙ Кавказ һәм Урта Азия төбәктәренән килеүселәр тураһында бар а. Улар элеккесә әүҙем рәүештә иҡтисадҡа үтеп инергә, закон һыҙ рәүештә эшҡыуарлыҡ эшмәкәрлеге менән шөғөлләнергә, нарко тиктар, ҡорал һатырға маташа. Үткән йылдың туғыҙ айы эсендә асыҡланған 700 енәйәттең өстән бер өлөшө ошондай төркөмдәр т арафынан ҡылынған. Башлыса законһыҙ әйләнештән 121 атыу ҡора лы, шул иҫәптән ете автомат, 47 пистолет, 30 граната, 751,8 килограмм наркотик, 6,7 миллион аҡса һәм ҡиммәтле әйберҙәр тартып алынған.\nКоллегия эске эштәр органдары алдында бөгөн бик мөһим һәм\nҡатмарлы бурыстар тороуын тағы бер тапҡыр раҫланы. Улар иҫә бенә халыҡтың милиция хеҙмәткәрҙәре эшенә ышаныс кредитын ар ттырыу ҙа өҫтәлде тип әйтергә була.


3 августа республиканың урман фондында дөйөм майҙаны 11 гектарҙан ашыу ерҙә өс янғын сыҡты\nУрмандарҙы патрулләү барышында Йылайыр районының Кесе Юлдыбай, Ейәнсура районының Таҙлар, Бөрйән районының Яуымбай ауылдары эргәһендә урман яныуы асыҡлана.\nУрман хужалығы министрлығының матбуғат хеҙмәтенән хәбәр итеүҙәренсә, быйыл янғындар өсөн хәүефле осор башланғандан алып, Башҡортостан урман хужалығы биләмәләрендәге 80 гектарҙан ашыу ерҙә 28 янғын теркәлгән. Янғындарҙың яртыһына кешеләрҙең ут менән һаҡһыҙ ҡыланыуы сәбәпсе булған. Быға бәйле ведомство вәкилдәре урмандарҙа хәүефһеҙлек ҡағиҙәләре хаҡында онотмаҫҡа саҡыра. Янғын сыҡҡан осраҡта урман һағының бушлай телефонына шылтыратыу һорала. 8-800-100-94-00


Өфөнөң 4 - се һанлы мәктәбендәге ҙур зал бер мәлгә суд ултырыштары залына әйләнде. Бында ике сәғәт дауамында кеше туҡмауҙа ғәйепләнгән дүрт үҫмергә ҡарата асылған эш ҡаралды.\nБыл процесты үткәреү инициаторҙары - Ленин районы эске эштәр бүлегенең балиғ булмағандар эштәре буйынса инспекторҙар һәм педагогтар сараға тыңлаусылар сифатында хәүеф төркөмөндәге үҫмерҙәрҙе, йәш булыуҙарына ҡарамаҫтан\nмилицияла иҫәптә тороусыларҙы саҡырҙы. Был процесс улар өсөн яҡшы һабаҡ булырға тейеш ине.\nСуд алдында бөгөн дүрт иптәште балиғ булмағандар өсөн Ваҡытлыса изоляция үҙәгенә урынлаштырыу кәрәкме - юҡмы - ошо һорауҙы асыҡлау бурысы тора. 14 йәшлек мәктәп уҡыусылары бер нисә көн элек үтеп барған бер ғәйепһеҙ кешене , 19 йәшлек Өфө егетен ергә һалып типкесләй, үҫмерҙәрҙең береһе үҙе менән йөрөткән бура таяғы менән туҡмайҙар. Был\n"батырлыҡ" алдынан эселгән һыра уларға көс өҫтәй. Һөҙөмтәлә\nзыян күреүсе егет дауаханаға эләгә. Бәхеткә ҡаршы, уның йәрәхәттәре ғүмеренә ҡурҡыныс тыуҙырмай.\nЗакон буйынса "еңелсә тән йәрәхәттәре" өсөн яуаплылыҡҡа 1 6 йәштән тарттырырға мөмкин, ә беҙҙең геройҙарға 14 йәш булғанлыҡтан, уларҙың ҡылығы "йәмәғәтселек өсөн ҡурҡыныс тыуҙырыусы эш" тип билдәләнде, бының өсөн яза сифатында баланы Ваҡытлыса изоляция үҙәгенә урынлаштырырға мөмкин. Беҙҙең осраҡта прокурор үҫмерҙәрҙең дүртеһенә лә 10 тәүлек\nАта - әсәләрҙе, педагогтарҙы, милиционерҙарҙы тыңлағандан һуң, суд үҫмерҙәргә бер аҙ махсус приемникта булып сығыу ҡамасауламаясаҡ, тигән ҡарарға килде. Өс малай бишәр тәүлекк ә ултыртыла, дүртенсеһенә өс тәүлек билдәләнде. Әммә асыҡ ултырышты ойоштороусыларҙың үҙ алдына ҡуйған төп маҡсаты язаға тарттырыу түгел, әлбиттә, ә билдәле үҫмерҙәр миҫалында ҡалғандарға ла насар тәртиптең нәмәгә алып килтереп еткереүе\nихтималлығын күрһәтеү. Әгәр бөгөнгө малайҙарға 16 йәш булһа , улар ғәйепләнеүселәр эскәмйәһенә ултырыр ине.\n- Минең практикамда бындай ултырыш тәүгеһе, - тине "БАШвестЪ" гәзитенә Ленин районы прокуратураһы прокурорының өлкән ярҙамсыһы Светлана Капустина. - Залда ултырған үҫмерҙәрҙең ике - өсәүһе булһа ла уйланһа, һәм артабан закон боҙмаҫҡа ҡарар итһә, беҙ үҙ бурысыбыҙҙы үтәнек\nтип һанайым. Ғөмүмән, ошшондай асыыҡ процестар балиғ булмағандар араһында тәртип боҙоуҙарҙы иҫкәртеү йәһәтендә бик һөҙөмтәле булмаҡсы. Беҙ уларҙы артабан да үткәрергә


Өфө уҡыусылары Ер-әсә көнөндә сәскәләр ултыртты // Йәмғиәт | новости башинформ.рф\nӨфө уҡыусылары Ер-әсә көнөндә сәскәләр ултыртты\n15:40, 23 апреля 2012 Йәмғиәт\nҮткән йәкшәмбелә Өфөлә Халыҡ-ара Ер-әсә көнөн билдәләү сиктәрендә һаулыҡ мөмкинлектәре сикләнгән балалар, Өфөнөң мәктәп-интернаттарында уҡыусылар – йәмғеһе 30-ҙан ашыу бала Пушкин һәм Ленин урамдары киҫешкән урында сәскәләр ултыртыуҙа ҡатнашты. Сараны Башҡорт дәүләт медицина университетының Волонтерҙар үҙәге һәм Башҡортостан Республикаһының Дәүләт Йыйылышы – Ҡоролтай ҡарамағындағы Йәштәр йәмәғәт палатаһы ойошторҙо.\nМәктәп уҡыусылары волонтерҙар менән бергә өс түтәлдә сәскә ултыртты. Бынан һуң экологик акцияла ҡатнашыусылар теләктәр теләп, күккә һауа шарҙары осорҙо. Аҙаҡтан балалар «Макдоналдс» ресторанына байрам ашына юлланды.\nБалалар һүҙҙәренсә, был сара уларға бик оҡшаған. БДМУ ректоры Валентин Павлов билдәләүенсә, бындай акциялар бик актуаль, балалар өсөн улар кәрәкле һәм файҙалы.\n— Әгәр һәр беребеҙ инвалид балалар өсөн ниндәй ҙә булһа файҙалы эш эшләһә, уларҙың тормошо яҡшыраҡ буласаҡ — тип иҫәпләй ул.\nБашҡортостан Республикаһының Дәүләт Йыйылышы – Ҡоролтай ҡарамағындағы Йәштәр йәмәғәт палатаһы ағзаһы Таһир Ғизәтуллин да вуз ректоры фекере менән килешә.\n— Башҡорт дәүләт медицина университетының Волонтерҙар үҙәге менән Йәштәр палатаһы мөмкинлектәре сикләнгән балаларҙы яҡлау өлкәһендә күптән бергә эшләй инде, — тине Таһир Ғизәтуллин. – Бындай саралар балалар өсөн бик мөһим, тип иҫәпләйбеҙ. Малайҙар һәм ҡыҙҙар ҙур шатлыҡ менән уларҙа ҡатнаша, ә беҙгә уларҙың шат йөҙҙәрен күреү – ҙур ҡыуаныс.\nТеги: экологик акциялар,иҫтәлекле көндәр,балалар,волонтерҙар


Сайтында танышырға була ҡатын-ҡыҙ яңғыҙ филиппинка Дата Филиппин\nСер түгел, тип, ҡыҙҙар кулинар һәм йорт хужалығын тәжрибәле филиппинка. Әгәр һеҙ эҙләгән һәм тыныс мөнәсәбәттәре оҙайлы ғаилә тормошо, ҡатын-ҡыҙ ҡаршы ала һәм һеҙҙе уларҙың береһе антиполо идеаль тап килә. Дауам укыла » кем фәлсәфә менән мөнәсәбәттәр бик ҡатмарлы-ҙур алыҫлығы, йәки етди тураһында әйтеп тораһы ла түгел инде.\nИкенсе яҡтан, күп кеше үҙ уйынын таба алмай сит планетаның төрлө мөйөшөнән килгән — шулай уҡ уңышлы тип таныштырҙы интернет залогы булып тора. Дауам укыла » ҡатын-ҡыҙ һәр ир-аттың бик ҡыҙыҡлы һәм филиппин донъя өсөн ҡыҙыҡлы.\nӘммә улар шул тиклем үҙенсәлекле булыуы тураһында белдерҙе\nҺәм һеҙҙең өсөн эшләргә тейеш, был ханымдар бәхетле ғаилә тормошон менән төҙөлгән.\nДауам укыла » йола филиппинец никах оло\nБөгөнгө көнгә тиклем үтәй улар, хатта ҡайһы әлегә тиклем, шул уҡ ваҡытта ҡайһы бер шулай булғас, кем ҡабул иткән йоланы илдә башҡа. Дауам укыла » никах-ул ике изге йән союзы береһе, һәм күп кенә ир-егет һәм ҡатын-ҡыҙҙың тормошта хәл иткес булды. Половинка күп кеше үҙен нисек эҙләгән, һәм, бөтә йыш мөрәжәғәт итеүселәр күп онлайн-киңлектә, матур ҡыҙ табылыр. Ғөрөф-ғәҙәттәргә ышана өсөн түгел, ҡатын аҙыҡты ла интернет ҡулланыу өсөн әлегә тиклем күп була, ошо арауыҡта күп кенә мөхәббәт һәм уңышлы табылған, һуғарылһын уйна никах. Артабан уҡыусылар » бөтә донъя ҡатын-ҡыҙҙың үҙ матурлығын һәм дан шар ҡыҙ һәм филиппиец. Тотош илдә һәм матур ҡыҙҙары һәм ҡатын-ҡыҙҙарҙың гүзәл өлгөһө, тормошто ҡалаларса алып бара һәм ул үҙ теләге менән һеҙ улар менән еңел ғашиҡ. Бөтә донъя буйынса бер нисә ир-атты, ҡатын-ҡыҙҙар өҫтөнлөк таныштым һәм уларҙы сит илде яратыу, тыуған ҡала улар. Артабан уҡыусылар » беҙ эҙләнек, икенсе половинка һәр береһе үҙ, һәр кем тормош сәйәхәт ваҡытында һеҙҙең ҡулығыҙҙан тота һәм падение аҙымдар менән уртаҡлашты. Был-бер кеше, һеҙ барыһы тураһында хыяллана, сөнки һеҙ балалар, оҙаҡ көтә. Һәр мохтаж кеше партнер менән бергә һәм бәхетле тормошҡа бөтә ваҡиғалар аша үтә һәм ул моңһоу ғүмер үҙе бүлә мөмкин. Артабан уҡыусылар » кеше үҙенән һуң көҙ бөтә донъя ҡатын-ҡыҙҙар күп үҙенсәлекле характеристикаһы менән филиппинка. Әгәр һеҙ сайтында танышырға мөмкин шулай уҡ һәр ваҡыт һеҙҙең абруйлы филиппин филиппинка яҙылыу менән ҡыҙыҡһынып танышты. Һеҙ филиппин урындағы сайтында танышырға мөмкин таба улар, ләкин был сайтта һеҙ буласак эйә күберәк уңыш филиппин-ара таныштырып, унда үҙ көсө менән сит ил партнерҙары араһында ҡатын-ҡыҙ ир-егеткә ҡаршы филиппинка теләйем. Был бөтә тарихы менән танышыу сайты-ара ҡайһы бер кешегә генә ҡарауы бик ышанам, сөнки улар махсус онлайн башҡара алмай. Әммә, әгәр һеҙ бер табаса, йәғни, һеҙгә кәрәк, һеҙ тейеш менән танышырға сайттар ярҙамында танышып бард филиппин процесы бара. Артабан уҡыусылар » әгәр һеҙ-христиан, һәм һеҙ филиппинка леди өйләнергә теләр инем, халыҡ һеҙҙе һайлаған дөрөҫ итеп эшләй филиппин бөтә проценттан ашыуы-христиандар. Был бер ниндәй ҙә проблема түгел тәшкил билдәләү өсөн, әгәр һеҙ ҡыҙыҡһындырған христиан филиппинка. Бик филиппинка рухҡа, иманға эйә булған һәм алла яҡшы саф булыуы, күңелдең ихлас һәм асыҡ булды. Вера эшләй филиппинка был ҡатынына хәстәрлекле, иғтибарлы һәм икенсе половинка бик ярата үҙен. Был илдә айырылышыу легалләштерелә түгел, шуға күрә Филиппинка ҡатын-ҡыҙҙарына бик өйләнеп тураһында етди ҡарар ҡабул итә. Артабан уҡыусылар » Бөгөн интернет сайтында танышырға мөмкин. филиппинка күп табып, филиппины ҡатын-ҡыҙҙар хеҙмәте менән танышырға тәҡдим итә. Интернет ҡулланыу-эҙләү системаһы, күп филиппин сайтында таныша ала еңел табырға сезне. Шуның менән бергә, был мөмкин булған реаль проблемаларын, ниндәй сайтында һайларға, сөнки улар ысынлап та күп булды. Һеҙ был мәҡәләне ҡайһы бер советтары табып, улар һезгә ярҙам филиппин танышыу сайты үҙе һайлай. Тәү сиратта, һеҙгә именлек һәм хосусил, һеҙ тейеш индереү тураһында уйланырға. Теләһә ниндәй мәғлүмәт бирә йәки һеҙ беркасан ла һеҙҙең страховкалау, финанстар, социаль номеры, танышыу сайттарында теркәү һәм әгәр һеҙ мәңге күңел филиппинка, хосуси, һеҙҙең шәхси мәғлүмәт һаҡлана. Шәхси мәғлүмәт генә кәрәк, һеҙҙең менән кредит картаһы булып, сөнки был ысулы менән таныштырыу һәм был хеҙмәттәрҙең күбеһен нормаль сайтында түләнә.\n← Филин Даталарҙың Береһе - Танышыу Сайты Түләүһеҙ Филиппин\nМенән ҡатын-ҡыҙ бушлай ч. Филиппин →


Башҡортостанға 500 томлыҡ болгар әҙәбиәте бүләк ителде // Йәмғиәт | новости башинформ.рф\nБашҡортостанға 500 томлыҡ болгар әҙәбиәте бүләк ителде\n17:54, 29 сентября 2011 Йәмғиәт\nБолгария вәкилдәре Башҡортостанға 500 томлыҡ болгар әҙәбиәте һәм 30 нәфис фильм бүләк итте. Был турала бөгөн «Башинформ» агентлығында үткән матбуғат конференцияһында Рәсәй һәм БДБ халыҡтары дуҫлығы федерацияһының һәм «Славяндар» фондының рәйесе профессор Захари Захариев (Болгария) хәбәр итте.\n— «Славяндар» фонды линияһынан беҙ Башҡортостан халҡына ҙур булмаған бүләк – 500 томлыҡ болгар әҙәбиәтен тапшырабыҙ, — тине Захари Захариев. – Шулай уҡ 30 нәфис фильмдан торған йыйынтыҡ та бирәбеҙ.\nПрофессор әйтеүенсә, бүләктәр «Башҡортостан-Болгария халыҡтары дуҫлығы» йәмғиәтенә тапшырыласаҡ. Бынан тыш, республика китапханаларының береһендә болгар әҙәбиәте бүлеге булдырыласаҡ, һәм унда ла китаптар тапшырыласаҡ.\n— Был 500 том – беҙҙең аралағы ышаныс һәм дуҫлыҡҡа беренсе аҙым ғына, — тине ул. – Беҙ Башҡортостандағы болгар әҙәбиәте фондына киләсәктә лә ярҙам итеү һәм уны киңәйтеү бурысын үҙ өҫтөбөҙгә алабыҙ.\nТеги: халыҡтар дуҫлығы, китаптар


Хеҙмәт геройҙары һәр саҡ хөрмәттә » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Йәмғиәт » Хеҙмәт геройҙары һәр саҡ хөрмәттә\n30.04.2011 Хеҙмәт геройҙары һәр саҡ хөрмәттә\nМай байрамдары алдынан БР Президенты Рөстәм Хәмитов Социалистик Хеҙмәт Геройҙары һәм Хеҙмәт даны орденының тулы кавалерҙары менән осрашты. Барлығы 50 ветеран саҡырылғайны.\nБашҡортостандан 244 кеше Социалистик Хеҙмәт Геройы исемен йөрөтә, ә 17-һе Хеҙмәт даны орденының өс дәрәжәһенә лә лайыҡ булған.\n− Һеҙҙең менән осрашыу ҙур мәртәбә, һеҙ ысын мәғәнәһендә − геройҙар, − тине өлкәндәргә мөрәжәғәт итеп Президент. − Төрлө һөнәр эйәләре булып, ниндәй генә тармаҡта эшләһәгеҙ ҙә, һеҙҙе бер нәмә берләштерә − нәҡ һеҙҙең ҡул менән илдең иҡтисади ҡеүәте булдырылды, биш йыллыҡтар пландары арттырып үтәлде, һуғыштан һуңғы емерек хужалыҡтар тергеҙелде.\nВетерандарға үҙҙәренең данлы хеҙмәт тарихы яҙылған «Хеҙмәт геройҙары» исемле китап та бүләк ителде. Һуғыш, хеҙмәт, ҡораллы Көстәр һәм хоҡуҡ һаҡлау органдары ветерандарының республика советы рәйесе Марат Муллағәлләмов был китаптың нәшер ителеүенә рәхмәт белдерҙе.\nПрофессор-нефтехимик, Социалистик Хеҙмәт Геройы Ғүмәр Теләшев үҙ сығышында түбәндәгеләрҙе һөйләне:\n− Советтар Союзында «Хеҙмәт – намыҫ, ҡаһарманлыҡ, геройлыҡ эше» тигән лозунг була торғайны. Хеҙмәт кешеһе лә лайыҡлы баһаланды. Шунан ҡапыл барыһы ла үҙгәрҙе − намыҫлы эшкә ҡағылышы булмаған спекулянттар почетта йөрөй башланы, киң мәғлүмәт сараларынан да хеҙмәтсәндәр исеме юғалды. Бөгөн ысын эшсенең, егәрле кешенең абруйын күтәреү хаҡында уйланырға кәрәк.\n− Лайыҡлы исемдәребеҙ булһа ла, беҙ артыҡ батырлыҡ та ҡылмаған кеүекбеҙ, − тип һүҙгә ҡушылды Хәйбулла районынан ветеран-уҡытыусы Лира Камалова. − Беҙ бары тик фиҙакәр хеҙмәт итергә тырыштыҡ. Хәҙер бар эш механизацияланған, физик көс кәрәкмәй тиерлек, шуға ла кешеләргә спорт менән шөғөлләнергә кәрәк.\nБыға яуап итеп, республика етәксеһе һәр районда физкультура-һауыҡтырыу комплекстары төҙөләсәге хаҡында әйтте. Киләһе йылда шундай 12 −14 комплекс төҙөлһә, 2014 йылға был эштәр тамамланасаҡ.\nХеҙмәт Геройҙары буш ятҡан баҫыуҙарҙы күреп әрнеүҙәрен, ауыл хужалығына етди иғтибар даими кәрәклеге тураһында ла һөйләне. Президент һәр ветеранды ентекле тыңланы, халыҡ мәнфәғәте өсөн бөтәһен дә эшләйәсәген белдерҙе.


Яңы Мораптал — Башҡорт Википедияһы\n52°25′29″ с. ш. 55°46′56″ в. д.\n(Новомурапталово битенән йүнәлтелде)\nМораптал ауыл советы\nЯңы Мораптал (рус. Новомурапталово) — Башҡортостандың Көйөргәҙе районындағы ауыл. 2009 йылдың 1 ғинуарына ҡарата халыҡ һаны 1406 кеше. Почта индексы — 453365, ОКАТО коды — 80239835001.\nМораптал ауылында Ҡыпсаҡ улусының Сөгөн түбәһе вәкилдәре йәшәгән. халҡы — Бөрйән улусынан күсеүселәр. XVIII быуаттың аҙағында ауылда барыһы 11 йорт була, унда 42 ир-егет, 33 ҡатын-ҡыҙ йәшәгән. 1816 йылда ауылға дүрт ҡаҙаҡ беркетелә — Йосоп Майҙанов, Көҙәнбай Баймырҙин, Дүзәй Ҡуралин, Баранбай Лаписов. 1834 һәм 1850 йылдар араһында ошо ауыл халҡының бер өлөшө бүленеп сыға һәм Яңы Мораптал ауылына нигеҙ һала. X ревизияла элекке ауылда 49 йорт күрһәтелә, унда барыһы 294 кеше йәшәй, ә икенсеһендә — 82 йорт һәм 458 кеше. 1816 һәм 1834 йылдарҙағы ревизиялар араһында ауылға татарҙар индерелә, улар төп халыҡ менән бергә яңы ауылға күсенә. Яңы ауылға шулай уҡ Әүестән, Аллабирҙе, Айсыуаҡ ауылдарынан да күсенәләр.\n1920 йылда Иҫке Морапталда 78 йорт иҫәпкә алына, унда 341 кеше йәшәй, Яңы Морапталда — 267 йорт һәм 1285 кеше.\nАуылдың исеме ауылға нигеҙ һалыусы Мораптал Иҫәнғоловтың исеменә бәйле, ул 1751 йылда заводчиктар Твердышевҡа һәм Мясниковҡа Лик, Һаҡмар, Ағиҙел һәм уларға һыуҙарын ҡойған Ҡарғалы, Ҡарамалы, Һалмыш, Юшатыр, көйөргәҙе, Ыҡ һәм башҡа йылғалар буйындағы ете улус ерен һатыу менән билдәлелек алған.\nМорапталовтар күрше ауылдарҙа ла йәшәгән. Кантонлыҡ системаһы осоронда ауыл 29-се йортҡа ингән. XIX быуаттың 60-сы йылдарында ике ауыл Мораптал ауыл йәмғиәтен тәшкил иткән. 1919—1935 йылдарҙа ике ауыл да Мораптал улусына ингән, үҙәге — Яңы Мораптал.\n1842 йылда төп ауылда (Иҫке Мрапталда) 169 кешенең һәр береһенә сәселгән6 бот ярауай иген тура килгән. 1920 йылда бында тирмән була. Яңы ауылда Вәлит Хәлилов — 124, Абдулла Ниғмәтуллин 102 бот иген сәскән.\nЯҡындағы тимер юл станцияһы (Мурапталово): 3 км\nӘбдрәшитов Рәил Абдулла улы (5.12.1938), дәүләт һәм хужалыҡ эшмәкәре. 1975—1992 йылдарҙа Күмертау район Советы башҡарма комитеты рәйесе, 1992—1999 йылдарҙа Күмертау, аҙаҡтан Көйөргәҙе районы хакимиәте башлығы. Башҡорт АССР-ының 12-се саҡырылыш Юғары Советы (1990—1995) һәм Башҡортостан Республикаһы 1-се саҡрылыш Дәүләт Йыйылышы — Ҡоролтайҙың Вәкилдәр Палатаһы депутаты (1995—1999). «Почёт Билдәһе» ордены кавалеры, Рәсәй Федерацияһының атҡаҙанған ауыл хужалығы хеҙмәткәре, райондың почётлы гражданы.\nҺаҙанлы(күл) — был күлдең легендаһы былай. Бер йылды ҡар бик күп яуған. Яҙын йылғалар ныҡ ташҡан һәм ош күлде лә баҫып киткән. Йылғалар ҡайтҡас был күлдә бик күп һаҙан балығы ҡалған. Халыҡ шуға ул күлде Һаҙанды тип йөрөтә.\nТуғыҙтимер (йылға) — Туғыҙ тимерсе поезд юлы яһап йөрөгәндәр. Бик эҫе ваҡыт булған. Ошо йылғала һыу ингәндәр. Шуға бәйле тип һәйләйҙәр. (башға варианттары ла бар). Легендалар РПЛИ-ның (Күмертау ҡалаһы) 11 класc уҡыусыһы Шәмсетдинов Исламдың өй эшенән алынды.\n↑ 3,0 3,1 3,2 3,3 Генеалогия и архивы. Мурапталово\nБашкирская энциклопедия — Новомурапталово (рус.) (Тикшерелгән 3 декабрь 2018)\nГенеалогия и архивы. Мурапталово\nhttps://ba.wikipedia.org/w/index.php?title=Яңы_Мораптал&oldid=949163 ҡабул ителгән\nБыл бит һуңғы тапҡыр 02:17 16 май 2020 үҙгәртелгән.


Киләһе ике йылда республика юлдарында йөк үлсәү станциялары һаны етмештән артып китәсәк\nАйырыуса күсмә станцияларға ҙур иғтибар бүленәсәк. Сөнки улар ярҙамында үлсәү-контроль хеҙмәте белгестәре фураларҙы төрлө урындарҙа үлсәүгә ҡуйырға хоҡуҡлы.\nҺуңғы йылдарҙа Рәсәй юлдарында ауыр йөк машиналары һаны бермә-бер артты. Ҡабул ителгән нормаларға ярашлы, улар 40 тоннанан ашыу йөк тейәргә тейеш түгел. Әммә ҡайһы бер водителдәр дөйөм ҡағиҙәләрҙе инҡар итә. Һөҙөмтәлә әле генә һалынған асфальт юлдар онтала йәки тип-тигеҙ ерҙә соҡорҙар барлыҡҡа килә.\nКүптән түгел республика юлдарында йөк үлсәү станциялары эш башланы. Уның хеҙмәткәрҙәренә автомобиль трассаларындағы етешһеҙлектәрҙе иҫкәртеү бурысы ҡуйылған. Әле Башҡортостанда һигеҙ күсмә үлсәү пункты ойошторолған. Артыҡ йөк тейәгән фураларҙы асыҡлау өсөн төбәккә тағы ла бер заманса автомобиль ҡайтарылды. Уның мөкинлектәре Өфө - Белорет юлында һыналды.\n«Рено» автомобиле базаһында эшләнгән техника менән бөгөн илдең бик һирәк субъекттары ғына маҡтана ала. Хаҡы 4 миллион һумға барып баҫһа ла, сығымдар ҡыҫҡа ваҡыт эсендә аҡланасаҡ, ти белгестәр. Сөнки күсмә пункт тулыһынса автоматлаштырылған. Күрһәткестәр тиҙ арала махсус техниканың эсендә урынлашҡан компьютерға ебәрелә.\nРеспублика юлдарында шулай уҡ ике стационар ҡоролма ла эшләп килә. Уларҙың береһе Архангел районы үҙәгендә урынлашҡан. Көн һайын был тикшереү пунктынан уртаса 600 йөк автомобиле үтә. Һөҙөмтәлә һәр егерме дүртенсе транспорт сараһының саманан тыш йөк тейәүе асыҡлана.\nҮлсәү хеҙмәте эшләй башлағандан алып юлдарҙа йөк ташыу тәртибен боҙоусылар һаны күпкә кәмей төшкән. Шулай ҙа намыҫһыҙ водителдәр ҙә юҡ түгел. Мәҫәлән, туҡтатылған был автомобилдең йөгө норманан бер нисә тоннаға артып киткән. Шуға ла хужаға штраф түләргә тура килде.\nКиләсәктә республика юлдарында йөк үлсәү станцияларының һаны бермә-бер артасаҡ, ти белгестәр. Әле пункттар урынлашасаҡ майҙандар һайланған. Шуға ла йөк автомобиле водителдәренә юлға сыҡҡанда түләүле рөхсәт ҡағыҙҙарын алдан хәстәрләү отошло буласаҡ.


Былтыр республикала иҡтисади көрсөккә бәйле, хеҙмәткәрҙәр араһында ҡыҫҡартыуҙар әллә ни күҙәтелмәһә лә, 18 меңгә яҡын кеше эшһеҙ ҡалған\nКүрһәткес бигерәк тә эшкәртеү сәнәғәте предприятиеларында юғары. Уларҙың ни бары һигеҙ меңе генә яңы эш урыны тапҡан. Бөгөн Башҡортостандың Хеҙмәт һәм халыҡты социаль яҡлау министрлығы йыл йомғаҡтарын барланы.\nБылтыр мәшғүллек үҙәгенә вакансия һорап 90 меңгә яҡын кеше мөрәжәғәт иткән, ә уларҙы эш менән тәьмин итеү кимәле 60 процент тәшкил иткән. Был күрһәткес Волга буйы округы буйынса уртаса кимәлдә тип билдәләне Хеҙмәт һәм халыҡты социаль яҡлау министры. Эшһеҙлек күләме Рәсәйҙә йыл аҙағына артҡан. Мәсьәләне хәл итеү өсөн махсус план әҙерләнгән. Уның сиктәрендә граждандарҙы ваҡытлыса эш менән тәьмин итеү, профессиональ уҡытыуҙар ойошторолған. Был йүнәлештә эш алып барыу өсөн 6 предприятие менән килешеү төҙөлгән. Халыҡты социаль яҡлау йәһәтенән дә байтаҡ эш башҡарылған.\nШулай уҡ мөмкинлектәре сикләнгәндәргә ярҙам күрһәтеү ҙә төп маҡсаттарҙың береһе. Былтыр был категория граждандарға уңайлыҡтар тыуҙырыу сараларына 417 миллион һумлыҡ субсидия бүленгән. 2015 йылдың иң мөһим ваҡиғаһы - Бөйөк Еңеүҙең 70 йыллығын уҙғарыуға ла күп көс һалынған. Ветерандарҙың һаулығын нығытыу өсөн уҙғарылған хәйриә акциялары ярҙамында 600 мең һумдан ашыу аҡса йыйылған.


Бәлиғ булмаған балалар әсәһе менән осраша алмай\nҠатынға Рәсәй биләмәһенә инеү тыйылған. Башҡортостанда тыуып Үзбәкстанда йәшәгән Гүзәл Зарипованың ике илдә лә гражданлыҡ хоҡуғы юҡ. Өс балалы ханым ике ут араһында. Уның әле йәше лә тулмаған кинйә улын туғандары тәрбиәләшә. Ни өсөн күп балалы әсә балалары менән бергә йәшәй алмай, ҡатындың артабанғы яҙмышы нисегерәк хәл ителер?\nТелефон аша урыҡ-һурыҡ һөйләшеүҙәрҙән һуң ике яҡтың да күңелдәре тула. Үзбәкстандың Карши ҡалаһы менән Дүртөйлө районының Семилетка ҡасабаһын меңдәрсә саҡрымдар айыра. Ангелина, Фарүх һәм бәләкәй Тимур әсәләре менән дүрт ай күрешмәгән.\nБыл ғаиләнең яҙмышына шундай тәҡдир яҙылған: Башҡортостан ҡыҙы Гүзәл Зарипованың әсәһе ҡыҙға ике йәш булғанда Үзбәкстанға күсә. Мохтажлыҡ кисермәй йәшәп ятҡанда, дәүләттәр үҙгәреш кисерә. Ошондай ығы-зығылы мәлдә - 1995 йылда улар ғаиләһе менән Башҡортостанға күсергә ҡарар итә. Әсәһе тыуған яғына ҡайтып Дүртөйлө ҡалаһында төпләнә, Гүзәл кейәүгә сыға. Әммә ул Үзбәкстан гражданины булыуҙан баш тарта. Һуңынан ғаиләһендә лә аңлашылмаусанлыҡ килеп сыға. Ҡатын иренән айырыла һәм ике сабыйы менән яңғыҙ тороп ҡала. Ике балаһын аяҡҡа баҫтырыу өсөн берҙән-бер юл - Башҡортостанға ҡайтыу. Ангелина менән Фәрүхты Семилеткаға былтыр ҡайтара. Ике илдең дә гражданины булмаған Гүзәл ҡануниәт буйынса Рәсәйгә өс айға бер генә ҡайтыу хоҡуғына эйә. Былтыр ноябрҙә Гүзәл Дүртөйлө дауаханаһында операция менән өсөнсө балаһын таба. Шул сәбәпле, ул Рәсәйҙән ваҡытында ҡайтып китә алмай. Өфө федераль миграция хеҙмәте ҡатынды административ хоҡуҡ боҙғаны өсөн яуаплылыҡҡа тарттыра. Икенсе тапҡыр Гүзәл Рәсәй сигенә 11 сәғәткә алдан килә. Ошо сәбәпле уға Рәсәй биләмәһенә инеү 5 йылға кисектерелә. Һөҙөмтәлә Гүзәл Зарипованың өс балаһын әсәһе һәм бер туған һеңлеһе тәрбиәләй.\nАнгелина менән Фарүхтың ҡулында Үзбәкстан паспорттары ғына. Ауырып китһәләр уларҙың полистары юҡ, өләсәйҙәре өс ай һайын справка юллай. Бер пенсияға өс баланы тәрбиәләй. Туғыҙ айлыҡ Тимурҙы Гүзәлдең бер туған апаһы ҡараша.\nФедераль миграция хеҙмәтенең Башҡортостан буйынса идаралығында билдәләүҙәренсә, йылына ике тапҡыр, 2015 йылдың 16 ғинуарында һәм 5 майында Гүзәл Зарипова Рәсәйҙә булыу режимын боҙоуы арҡаһында Дүртөйлө ҡала суды ҡарары менән административ яуапҡа тарттырылған. Рәсәй биләмәһенә ул саҡырыу буйынса ғына ҡайта ала. Сөнки ваҡытынан алда ил сигенән үтә алмай. Зарипова Гүзәл Рәсәй гражданины түгел, шуға ла уның балаларын әсәһе йәшәгән илгә ҡайтарыу маҡсатҡа ярашлы буласаҡ.\nБалаларҙың өләсәһе ейәндәрен әсәйҙәре менән бергә йәшәтеү теләгендә төрлө дәүләт учреждениеларына мөрәжәғәт иткән. Әсәләре менән балалар 5 йыл дауамында күрешә алмаясаҡ бит. Бала хоҡуҡтарын яҡлаусы вәкәләтлектә был сетерекле хәлдән сығыуға ике генә юл тәҡдим итәләр: балаларҙы әсәләре янына Үзбәкстанға ҡайтарыу йәки ваҡытлыса опекунлыҡҡа алыу.\nМилана Скоробогатова, Башҡортостандың бала хоҡуҡтары буйынса вәкиле: «Райондың опека органдары менән кәңәшләшеп, шундай ҡарарға килдек: беренсенән, балаларҙың әсәһенә Үзбәкстанда гражданлыҡ хоҡуҡтарын теркәргә һәм балаларын ҡайтарырға ярҙам итеүҙәрен һорап, консуллыҡҡа мөрәжәғәт итергә кәрәк. Икенсенән, өс ай эсендә балаларҙы уллыҡҡа алыу хаҡында туғандары араһынан бер кем дә ҡыл да ҡыбырҙатмай. Әгәр ҙә улар был эштән баш тартһа, балалар приютҡа тапшырыласаҡ».\nӨләсәләре балаларҙы приютҡа тапшырыуға ҡырҡа ҡаршы. Айына 6700 һум ғына килеме булған ғаиләлә балаларҙы бағыуҙы опека органдары рөхсәт итерме? Әммә туғандары балаларҙы үҙҙәре тәрбиәләү яғында. Күп балалы әсәгә ҡаршы сығарылған суд ҡарарын улар ҡайтанан ҡарауҙарын һорап, Юғары судҡа ғариза менән мөрәжәғәт итәсәк.


Яңылыҡтар » Страница 22 » "Урал" гәзите\n2-10-2012, 14:52 / Яңылыҡтар\n“Рәсәй терәге”нең урындағы йәмғиәте “Белогорье” үҫеш фонды, “Уралсиб” һәм Һаҡлыҡ банкыһы менән берлектә эшлекле бәйләнештәр биржаһы семинарын ойошторҙо. Сара кѳндѳң тәүге яртыһында Һаҡлыҡ банкыһында, икенсе яртыһында “Кѳньяҡ” кафеһында үтте. Унда эшҡыуарҙар, инвестицион проект авторҙары, муниципаль берәмек белгестәре, республикала туризм һәм туризмды үҫтереү ѳсѳн яуаплы булған кешеләр ҡатнашты. Сарала эшҡыуарлыҡты үҫтереү, эшҡыуарҙарға дәүләт ярҙамы күрһәтеү, юридик һәм иҡтисади мәсьәләләр буйынса тулы консультациялар бирелде. Ошо йәһәттән, “Рәсәй терәге” Башҡортостан тѳбәк...\n4-09-2012, 08:43 / Яңылыҡтар\nОксана Савченко – биш тапҡыр Паралимпия уйындары чемпионы\nЛондонда 2012 йылғы Паралимпия уйындарында М.Аҡмулла исемендәге Башҡорт дәүләт педагогия университеты студенты Оксана Савченко сираттағы еңеүен яуланы. Комплекслы йөҙөү буйынса 200 метрлыҡ дистанцияла Савченко 2:28,00 ваҡыт менән яңы донъя рекорды ҡуйҙы. Икенсе урында – Әзербайжан спортсыһы Наталья Пронина, өсөнсөлә – Рәсәйҙән Дарья Стукалова. Шулай уҡ ир-егеттәр араһында ошо уҡ дисциплина буйынса ике миҙал бар. М.Аҡмулла исемендәге Башҡорт дәүләт педагогия университеты аспиранты Александр Неволин-Светов 2:14,45 ваҡыт күрһәтеп, 2012 йылғы Паралимпиадала «көмөш» яуланы, Сергей Пунько 2:14,83...\n27-08-2012, 10:50 / Яңылыҡтар\nХалыҡты мәҙәниәткә ылыҡтырҙыҡ\n1930 йылға тиклем киноны тауышһыҙ һүрәт итеп кенә ҡарайҙар. 1930 йылда ҡала кинотеатрында тәүге тауышлы фильм күрһәтелә. Белоретта беренсе кинотеатр “Металлист” тип атала ине. В.И.Ленин: “Кино – үҫеп килгән быуынды тәрбиәләүсе идеологик ҡорал. Уны дѳрѳҫ итеп ҡуллана белергә кәрәк”, – тип яҙа. Ул заманда беҙҙең Белорет ҡала һәм район кино селтәренә алдынғы ҡарашлы, яңылыҡты киң пропагандалаусы Евгений Карепанов етәкселек итте. Евгений Яковлевичтың тырышлығы менән Иҙел башының кино селтәре йылдам үҫеште, халыҡты мәҙәниәткә ылыҡтырыуҙа ҙур ярҙамсыға әйләнде. Нәҡ шул йылдарҙа Белорет районы кино...\n⇦ 1 ... 13 14 15 16 17 18 19 20 21 22 ⇨


Аҡһөйәктәр һәм ҡаҡһөйәктәр » Башҡортостан гәзите\n"Башҡортостан гәзите" » Йәмғиәт » Аҡһөйәктәр һәм ҡаҡһөйәктәр\nАҡһөйәктәр һәм ҡаҡһөйәктәр 09.11.2016 // Йәмғиәт\nДонъя ғәҙел түгел, ти кемдер. Уны шунда уҡ уңмаған, даланһыҙ кешеләр рәтенә индереп ҡуялар. Бәлки, ул бәхетһеҙҙең һүҙендә дөрөҫлөк тә барҙыр, ә?\nХәтерегеҙҙәлер, Бразилиялағы быйылғы йәйге Олимпиадаға беҙҙең ил йыйылма командаһын тулыһынса үткәрмәнеләр. Атап әйткәндә, Дарья Клишинанан тыш барлыҡ еңел атлеттар – 67 кеше, 20 ишкәксе, һигеҙ ауыр атлет, алты каноэ һәм байдаркала йөҙөүсе, дүрт велосипедсы, ике бишалыш спортсыһы – был бәхетте татыманы. Судлашып-бәхәсләшеп, ниһайәт, һуңғы сиктә рөхсәт алған ҡайһы берәүҙәр йә Көньяҡ Америкаға барып етергә өлгөрмәне, йә махсус ойошторолған көсөргәнешкә сыҙамай яҡшы һөҙөмтә күрһәтә алманы. Мәҫәлән, йыл буйы велосипедсы Илнур Закаринды күҙәтеп барҙым. Ватандашыбыҙ майҙың һуңғы көндәрендә “Джиро д,Италия” турнирында ҡолап умрау һәм ҡалаҡ һөйәген һындырғайны. Операциянан һуң өс аҙнала ғына аяҡҡа баҫып, ул июль башында “Тур де Франс”та старт алды. Ике аҙнанан таулы этаптың еңеүсеһе лә булды. Бер нисә көн алдараҡ та финишҡа беренсе килә ине, әммә күҙенә кейгән линзалары менән мәшәҡәткә тарып, артта ҡалды. Тап Олимпиадаға егет идеаль спорт хәленә ингәйне, унда мотлаҡ миҙал яулаясаҡ тип фараз ҡылынғайны. Халыҡ-ара олимпия комитетының “бесәй-сысҡан” уйыны арҡаһында Илнур иң һуңғы сиктә генә ҡатнашыуға рөхсәт алып, самолетҡа билет булмау арҡаһында велоуҙыш ярышына һуңланы...\nҺәм бына ике ай уҙыуға илдең Олимпиясыларға ярҙам фонды уйындарҙа ҡатнаша алмағандарға дөйөм суммаһы 40 миллион һумға барып баҫҡан компенсация аҡсаһы түләргә хәл итте. Ләкин... 42 еңел атлетҡа ғына. Уларға ла тигеҙ бүлеп биреп түгел. Мәҫәлән, Елена Иҫәнбаева, Сергей Шубенков һәм Мария Кучина, Риолағы уйындарҙың еңеүселәре кеүек үк, дүртәр миллион һум аласаҡ. Ҡалған 28 миллионы башҡа 39 спортсы араһында бүленәсәк. Йәнәһе, тәүге өсәү – мотлаҡ алтын миҙалға, кемдер призерлыҡҡа дәғүә итер ине, бәғзе берәүҙәрҙең финал уҙышына эләгере күҙалланды.\nБыл компенсация аҡсаһын еңел атлеттарҙың төрлө халыҡ-ара ярыштарҙа һәм Олимпиадала алыу ихтималы булған бүләк аҡсаһын юғалтыуы менән бәйләйҙәр.\nТуҡтағыҙ, һуңғы мәлдә ҙур сарала ҡатнашырға рөхсәт алған Дарья Клишинаның ни ғәйебе бар һуң? Ул да донъя лидерҙарының береһе бит. Миҙал да яулауы мөмкин ине. Тик килеп тыуған психологик көсөргәнеште күтәрә алманы. Һөҙөмтәлә алыҫлыҡҡа һикереүҙә финалға ла үтмәне...\nУнан килеп, спорт чиновниктарының уйы буйынса, беҙҙең еңел атлеттар Бразилияла 7-8 алтын миҙал яуларға тейеш булды. Ниңә хәҙер өсәүһе генә дүртәр миллионға лайыҡ һуң?.. Башҡаларға аҡса етмәйәсәкме?.. Ә фонд бит бөтә олимпиясыларға ла ярҙам итер өсөн булдырылған.\nШул уҡ Илнур Закарин ни ере менән еңел атлеттарҙан кәм? Ә шулай уҡ тотош команда менән дисквалификацияланған ауыр атлеттар компенсацияға лайыҡ түгелме? Улар Спорт министрлығына талаптарын еткергән дә инде. Ишкәкселәр ҙә был хәл менән риза түгел. Йөҙөүселәр Юлия Ефимова менән Владимир Морозов та ярыштар ваҡытында ҡаты ҡыҫым аҫтына эләкте. Әле уларҙың икәүһе лә Олимпиаданан һуңғы Донъя кубогы этаптарында бер-бер артлы еңеү яулай!\nӘ инде ғүмере буйы спортсыны тәрбиәләгән тренерҙар нилектән бүләктән мәхрүм? Улар былай ҙа йышыраҡ дәүләткә түгел, ә тәрбиәләнеүселәренең мәрхәмәтлегенә күҙ төбәй. Тәүге балалар тренерҙары тураһында әйтеп тә тораһы юҡ. Бәләкәс спортсының һәләтен күреп, уны ҙур юлға сығарған был остаздар, ғәҙәттә, төбәктәрҙә аҙ ғына эш хаҡына осто-осҡа ялғап йәшәргә һәм эшләргә мәжбүр...\nЯрай, быныһы бер. Ә бит Олимпиада – үҙенә бер төрлө йыйын. Унда йыш ҡына ошо мәлгә донъя лидеры булған спортсы еңеү яуламай. Уларҙың үҙҙәре араһында хатта шундай ырым-ышаныс та йөрөй. Мотлаҡ берәй “ала ҡарға” килеп сығып эште боҙасаҡ. Тимәк, шул уҡ Иҫәнбаеваны ла алтын миҙал яулар ине тип раҫлап булмай.\nУлайһа, ниңә шул уҡ йәй мәлендә беҙҙең еңел атлеттар араһында ла Бөтә Рәсәй ярышы уҙғармаҫҡа ине? Бына шунда уларҙың уңыш-рекордтарын Риолағы башҡаларҙың һөҙөмтәһе менән сағыштырыр ҙа лайыҡлыларға бүләген дә тапшырыр инек. Ана, паралимпиясылар 8-9 сентябрҙә шулай итте бит. Һөҙөмтәләре Бразилияла сығыш яһаған дәғүәселәренекенән юғарыраҡ булғандар премия аласаҡ. Бәхәсле мәлдәрҙе махсус комиссия тикшереп, ҡарар сығарасаҡ. Бөтәһе лә асыҡ, аңлайышлы, йәмәғәтселектә һорау ҙа тыумай...\nӘ бында ваҡытынан алда баштарына таж кейгән аҡһөйәктәр бүләкте үҙ-ара бүлешеп аласаҡ. Еңел атлетиканы “спорт королеваһы” тип йөрөткән хәлдә лә, башҡалар ҙа ҡәҙер-хөрмәт, ихтирамға лайыҡтыр бит?!\nРеспублика Башлығы Рөстәм Хәмитов Башҡортостандың халыҡ шағиры Мостай Кәримдең вафат булған көнөндә...


Ҡәбер аҡсаларынан елдәр иҫкән\nСтәрлетамаҡ ҡалаһында йәшәүсе Бөйөк Ватан һуғышы ветераны Филипп Сидоровтың туғандары ғәҙеллек талап итә. Фронтовиктың балалары Хәрби комиссариатҡа бюджет ярҙамында аталарының ҡәбер ташын яңыртыуҙы һорап мөрәжәғәт итә. Әммә маҡсатлы аҡсаларҙы билдәһеҙ кешеләр үҙләштергән булыуы асыҡлана.\nНи өсөн белмәгән-күрмәгән кешегә һәйкәл өсөн документ юлланған? Һәм ул кеше бының хаҡта белгәнме икән, тигән һорауҙар борсой ветерандың балаларын.\nМария Семенова, Бөйөк Ватан һуғышы ветеранының ҡыҙы: «Бәлки ул уйланып сығарылған исем-шәриф булғандыр, йә ундай кеше бөтөнләй юҡтыр. Ниндәй документҡа ҡарап аҡса күсермәк кәрәк? Хәрби билеты, үлем тураһында таныҡлығы ла юҡ бит?!»\nБөйөк Ватан һуғышы ветераны ерләнгән урынға ҡәбер ташы урынлаштырыу теләк буйынса башҡарыла. Һәм уның өсөн ғаилә ағзаларынан бер тин дә аҡса алынмай. Бар сығымдарҙы ла Оборона министрлығы ҡаплай.\nВладимир Сидоров, Бөйөк Ватан һуғышы ветеранының улы: «Беҙ үҙәк хәрби округына мөрәжәғәт иттек. 2008 йылда ниндәйҙер Козлова фамилиялы берәү атайыбыҙ ҡәберлегенә һәйкәл урынлаштырыуҙы һорап мөрәжәғәт иткән. Һәм был үтенес башҡарылған да инде тигән яуап алдыҡ. Беҙҙең туғандар араһында бындай фамилия йөрөткән кеше юҡ».\nФронтовик Филипп Степановтың туғандары намыҫһыҙ башҡарылған эште аңлап етмәй. Мутлашыуҙың бындай төрө булыуы уларҙы башына ла һыймай. Баҡыйлыҡҡа күскән ветерандарға ҡәбер ташы урышлаштырыуға йүнәлтелгән бюджет аҡсаһын үҙләштереү бер Стәрлетамаҡ ҡалаһында ғына теркәлмәгән. Һамар, Липецк, Иркутск һәм Архангел өлкәләрендә мәҫәлән, әле иҫән Бөйөк Ватан һуғышы ветерандары өҫтөнән ҡәбер аҡсаларынан алып ятҡан осраҡтар ҙа бар. Мутлашыу асыҡланған. Әлеге хәл буйынса фронтовиктың туғандары Стәрлетамаҡ прокуратураһына мөрәжәғәт иткән.


Мал аҙығы культуралары планлаштырылған майҙандың 6 процентында сабылған // Иҡтисад | новости башинформ.рф\nМал аҙығы культуралары планлаштырылған майҙандың 6 процентында сабылған\n15:14, 15 июня 2010 Иҡтисад\nРеспубликаның күп райондары ауыл хужалығы предприятиелары әлеге ваҡытта мал аҙығы әҙерләү кампанияһына тотондо. Һигеҙ районда ғына ҡайһы бер объектив сәбәптәр арҡаһында сабыуға төшмәгәндәр әле.\nСабыу буйынса алдынғылар рәтендә Саҡмағош һәм Ауырғазы райондары мал аҙығы әҙерләүселәре бара. Был райондар хужалыҡтарында мал аҙығы әҙерләү маҡсатына бүленгән культуралар майҙандарының 16 һәм 15 проценты сабылған. Бишбүләк районы эшсәндәренең дә һөҙөмтәләре яҡшы, унда мал аҙығы майҙандарының 13 проценты сабылған. Был район хужалыҡтарында планға ҡарата 16 процент бесән әҙерләнгән. Мәләүез районы ауыл хужалығы предприятиеларында ла күрһәткестәр насар түгел. Бында бесән һәм сенаж әҙерләү алып барыла.\nБР Ауыл хужалығы министрлығының мал аҙығы әҙерләү бүлеге начальнигы Рафаэль Сафин әйтеүенсә, мал аҙығы әҙерләү республиканың 33 районында алып барыла, 23 районда сенаж һалалар.\nБөгөн Башҡортостанда 77 мең гектар мал аҙығы культуралары сабылған, был республика планының 6 процентын тәшкил итә. 24 мең тонна бесән һәм 69 мең тонна сенаж әҙерләнгән. Бер шартлы мал башына бер центнерға яҡын тупаҫ һәм һутлы мал аҙығы берәмеге әҙерләнгән.


Минең яратҡан ихатам | ГТРК «Башкортостан» — Новости Уфы и РБ\n26 июня 2020 — 11:43 ГТРК «Башкортостан»\nБашҡортостан24 телеканалы һәм Маяҡ радиоһы “Минең яратҡан ихатам” ижади конкурсының еңеүселәрен билдәләне. Был проектта республиканың төрлө район-ҡалаларынан йөҙгә яҡын кеше ҡатнашты. Телевизион конкурста икенсе урынға Фәнис Бикташев лайыҡ булды. Ул үҙенең баҡса йортон Рәсәй һәм Башҡортостан флагы төҫтәре менән биҙәгән. Иң шәп йорт биләмәһе тип Сергей Горелкиндыҡы аталды. Уның эше иң күп тауыш йыйып, абсолют еңеүгә өлгәште. Гринворкс компанияһы әҙерләгән бүләктәрҙе алыр өсөн Маяҡ радиоһына шиғыр һәм таҡмаҡтар ебәреүселәр араһында ла бәйге көсөргәнешле барҙы. Һөҙөмтәлә, Әминә Ғайсина менән Тимур Дауытов еңеүсе тип табылды. Аккумулятор менән эшләүсе техника — газон сапҡыс һәм бысҡы, 1се һәм 2се урынға сығыусыларға тапшырыласаҡ. Еңеүселәрҙе бүләкләү – 29 июндә, Маяҡ радиоһының Уфимский берег тапшырыуында тура эфирҙа һәм 30сы июндә, Башҡортостан 24 һәм Рәсәй1 телеканалында, «Хәйерле иртә, республика!» тапшырыуында буласаҡ.


Өфөлә «Рәсәйҙең иң яҡшы 100 тауары» конкурсы еңеүселәре билдәләнде\nБүләкләү тантанаһы йыл һайын Бөтә донъя сифат көнө алдынан үтә.\nБыйыл конкурстың финалына 90-дан ашыу төр тауар етештергән һәм хеҙмәт күрһәткән 50-гә яҡын предприятие сыҡты. Башҡортостан Хөкүмәте Премьер-министрының беренсе урынбаҫары Рөстәм Мәрҙәнов әйтеүенсә, юғары сифатлы продукция иҡтисади үҫештең нигеҙе булып тора. Конкурс сифатҡа етди иғтибар биргән ойошмаларҙы билдәләү һәм башҡаларға өлгө итеп ҡуйыу маҡсатында үткәрелә. Бүләкләнеүселәр араһында ҡеүәтле предприятиелар менән бер рәттән матбуғат саралары бар. Башҡортостан юлдаш телевидениеһының «Фән 102» программаһы һәм «Тамыр» алалар-үҫмерҙәр телеканалының әҙерләгән һыу тураһындағы тапшырыуы еңеүселәр исемлегендә.\nТатьяна Никитина, «Тамыр» балалар телеканалы мөхәррире: «Балалар ҙа сифат хаҡында белергә тейеш. Мәҫәлән, ҡайһы бер кескәйҙәр крандан һыу эсә, икенселәре уны зарарлы тип иҫәпләй. Беҙҙең тапшырыу ошондай һорауҙарға яуап бирә, төрлө тикшереүҙәр, эҙләнеүҙәр алып бара. Программа бик фәһемле. Сифат буйынса еңеү яулауыбыҙ беҙҙең өсөн оло шатлыҡ».


Ҡариҙел «йәш армия»сылары ҡыйыулығы, оҫталығы менән һоҡландыра\n21 Февраль 2018, 18:48\nЙәштәрҙе ватансылыҡ рухында тәрбиәләү буйынса Ҡариҙел районында маҡсатлы эш алып барыла. Уларҙың һуғыш һәм тыл, хеҙмәт ветерандары, республиканың билдәле шәхестәре менән осрашыуы, егеттәрҙе әрме сафына тантаналы оҙатыуҙар, ҡаршы алыуҙар матур йолаға әйләнде.\n2016 йылдың 29 июлендә дәүләт теркәүе алған “Йәш армия” Бөтә Рәсәй хәрби-патриотик хәрәкәтенең урындағы бүлексәһе быға асыҡ дәлил. Ришат Ғәлинуров етәкселек иткән район бүлексәһенә 14 йәштән 18 йәшкә тиклемге 120 егет һәм ҡыҙ ингән.\n— Ойошманың Ҡариҙелдәге бүлексәһе 2017 йылдың 30 мартында барлыҡҡа килде. Был көндө район Мәҙәниәт һарайында 100 егет һәм ҡыҙ тантаналы рәүештә “йәш армия”сылар сафына инде. Гимн яңғыраны, “Йәш армия” байрағы тапшырылды, ҡыҙҙар һәм егеттәр ант бирҙе, — тип районда “Йәш армия” бүлексәһен ойоштороу тураһында һөйләне уның етәксеһе Ришат Йыһанур улы. — Был ойошманың маҡсаты — үҫеп килеүсе быуында ил тарихына һәм уның халҡына ҡыҙыҡһыныу уятыу, йәш ватандаштарыбыҙҙы илһөйәрлек рухында тәрбиәләү, егеттәрҙе армия хеҙмәтенә әҙерләү. Юғарыла әйтелгәндәрҙе күҙ уңында тотоп, беҙ ҙә әүҙем эш башланыҡ. Үҫмерҙәрҙе физик һәм рухи яҡтан сыныҡтырыу менән бер рәттән, уларҙа юғары рухи-әхлаҡи сифаттар тәрбиәләү өҫтөндә эш алып барабыҙ. “Йәш армия”ға ҡабул ителгән 18 егет менән даими рәүештә ныҡлы әҙерләнәбеҙ. Улар бик теләп шөғөлләнә, ысын ир-егеттәр һымаҡ батыр, етеҙ, ғорур һәм белемле булырға ынтыла.\nВатан өсөн аямай ғүмерен биргән яҡташтарыбыҙ бихисап. Тап ошо ҡаһармандарыбыҙ батырлыҡ һәм илһөйәрлек өлгөһө булып тора. Йәш быуын уларҙы белеп, үрнәк алып, ғорурланып үҫһен өсөн төрлө саралар үткәрәбеҙ.\n“Йәш армия”сылар районда, төбәктә спорт, туризм буйынса һәм башҡа тарихи әһәмиәттәге ярыштарҙа әүҙем ҡатнаша, һәр саҡ призлы урындар яулай. Мәҫәлән, Межгорье ҡалаһында үткән “Йәш разведчик” төбәк-ара хәрби-патриотик берләшмәләр слетында ҡариҙелдәр барыһынан да яҡшы сығыш яһап, беренсе урынға сыҡты. Ағиҙел ҡалаһында үткән республика йомғаҡлау лагерында ла егеттәребеҙ һынатманы. Улар физик һәм ихтыяр көсө, тапҡырлыҡ, түҙемлек талап иткән һынауҙарҙы лайыҡлы үтеп, айырым конкурстарҙа — беренсе, ә дөйөм иҫәптә етенсе урынға сыҡты. Был да республика буйынса бик яҡшы күрһәткес.\nЕгеттәр шулай уҡ районда үткәрелгән тантаналы сараларҙы уҙғарыуҙа ла ярҙам итә. Уларҙың сығышын тамашасылар һәр саҡ көслө алҡыштарға күмә. Ҡул һуғышы буйынса егеттәр күрһәткән күнекмәләр һәм сослоҡ, тәүәккәллек талап иткән ҡатмарлы трюктар күптәрҙә онотолмаҫ тәьҫораттар ҡалдыра.\nЯңы ғына тарихи үткәне булған “Зарница” уйынын да ҙур әҙерлек менән үткәрҙек.\nШуныһы ла һөйөнөслө, беҙҙең бер егетебеҙ Илназ Шаниязов әлеге мәлдә Мәскәү өлкәһендә үткән “Мин — Йәш армия” беренсе Бөтә Рәсәй йәштәр патриотик форумында ҡатнаша. Был да беҙҙең өсөн ҙур ғорурлыҡ. Сөнки был сарала ҡатнашыу өсөн Илназ тәүҙә республика буйынса һайлап алыу конкурсында һынауҙар үтте, үҙенең уңыштары һәм ҡаҙаныштары хаҡында эссе яҙҙы. Шулай итеп, ул форумда ҡатнашыусы республика делегацияһы составына инде.\nЙәй көнө "Йәш спецназсы" лагерын ойошторабыҙ. Унда район буйынса 80 бала күңелле һәм файҙалы ял итә. Үткән йыл лагерға яҡташыбыҙ, Рәсәй Геройы Владимир Әлимов та килгәйне.\nРишат Ғәлинуров билдәләүенсә, илһөйәрлек рухы, хәрби әҙерлек бала саҡтан уҡ тәрбиәләнеп, артабан маҡсатлы нығытылырға, үҫтерелергә тейеш. Шик юҡ, киләсәктә Ҡариҙел “Йәш армия” бүлексәһе үҙ сафына йылдан-йыл үҫмерҙәрҙе күберәк йәлеп итеп, уларҙан Ватан намыҫын һәм мәнфәғәттәрен һаҡларға һәм яҡларға әҙер булған ысын илһөйәрҙәр тәрбиәләр.


Башгидромет синоптиктары ял көндәренә һауа торошон хәбәр итте // Йәмғиәт | новости башинформ.рф\n17:14, 28 мая 2021 Йәмғиәт\nБашгидромет синоптиктары ял көндәренә һауа торошон хәбәр итте Фото: «Башинформ» мәғлүмәт агентлығы\nБашгидромет синоптиктары ял көндәренә һауа торошон хәбәр итте. Ял көндәре республикала төрлөсә була, тип фаразлай белгестәр. Шәмбе, 29 майҙа, республика биләмәһенә Урта Азиянан сираттағы йылылыҡ килә. Һауа температураһы төндә 10-15, көндөҙ 27-32 градусҡаса күтәрелә. Яуым-төшөм ихтималлығы аҙ.\nЙәкшәмбе, 30 майҙа, көндөҙ күпселек райондарҙа ҡыҫҡа ваҡытлы ямғыр, урыны менән йәшен, елдең көсәйеүе көтөлә, боҙ яуыуы мөмкин. Һауа температураһы көндөҙ 23-28 градусҡа тиклем түбәнәйә.\nКиләһе аҙнаның башында республика биләмәһенә һалҡыныраҡ һауа массаһы килә, температура түбәнәйә. Йәйҙең тәүге көндәрендә төндә һәм иртән республиканың айырым райондарында ҡырау төшөүе ихтимал.


Ни өсөн түбә таҡтаһы ярыла? | ГТРК «Башкортостан» — Новости Уфы и РБ\nНи өсөн түбә таҡтаһы ярыла?\n08 августа 2019 — 16:12 ГТРК «Башкортостан»\nБашҡортостандың торлаҡ һәм төҙөлөш тармағын күҙәтеү буйынса дәүләт комитеты вәкәләттәре артты. Ведомство вәкилдәре хәҙер күп фатирлы йорттарҙа бүлмәләрҙе йә планировкаларын үҙгәртеүҙе асыҡлау һәм иҫкәртеү менән дә шөғөлләнә ала. Республика парламенты депутаттары ошо турала закон ҡабул итте. Фәнилә Хисмәтуллина йәшәгән йорттоң беренсе ҡатында бөҙрәхана асҡандар. Эшҡыуар элекке фатирҙың эсен тулыһынса үҙгәрткән. Торлаҡты үҙгәртеп-ҡороу ваҡытында эшселәр стенаны тишеп Фәнилә Хисмәтуллинаның фатирына килеп сыҡҡан. Хәҙер хужабикә иртәнән кискә тиклем шау-шыуға зарлана. Фатир хужалары килеп тыуған етешһеҙлектәрҙе бөтөрөргә тип бер-нисә тапҡыр матурлыҡ салоны хужаһына мөрәжәғәт итә. Әммә, ул ябай граждандарҙы кешегә лә һанамай. Ошондай уҡ хәл Татьяна Гайдук фатирында. Күршелә генә планировкаға үҙгәреш индергәстәр пенсионерҙың түбә таҡтаһы сатнай башлаған. Оло йәштәге ханымдың фатиры икенсе ҡатта урынлашҡан һәм ул бында 43 йыл көн күрә. Татьяна Гайдуктың аш бүлмәһе аҫтында бөҙрәхана хужаһы бәҙрәф эшләгән. Хәҙер хаҡлы ялдағы инәйҙең аш бүлмәһендә түҙеп торғоһоҙ еҫ. Беренсе ҡаттағы элекке фатирҙа офис өсөн рөхсәт бирелгән булған. Әммә, һуңынан ул нисектер тәғәйенләнешен үҙгәрткән. Белгестәр әйтеүенсә, бында бихисап тәртип боҙоу осраҡтары бар. Планировкаға ошондай үҙгәреш индергән фатир хужаларын һәм эшҡыуарҙарҙы асыҡлау өсөн торлаҡ һәм төҙөлөш тармағын күҙәтеү буйынса дәүләт комитеты вәкилдәре рейдтар ойоштора. Бындай рейдтар алдан хәбәр ителеп башҡарыла, бының өсөн суд ҡарары ла кәрәк. Күпселек кешеләр Башархитектуранан рөхсәт алмайынса, фатирҙарында үҙгәреш башлай. Был юлы торлаҡ хужаһы махсус документтары барлығын белдерҙе. Белгестәр фатирға суд приставтары менән генә инергә хоҡуҡлы. Шуға уларға хужабикәгә ышанырға ғына ҡала. Тик, улар һәр ваҡыт яңғыҙ рейдтарға сыҡмай. Фатирҙың диуарҙарын алыу, тәҙрә һәм ишектәрҙе киңәйтеү төрлө күңелһеҙ хәлдәргә килтерә. Йыл һайын Рәсәйҙә вайымһыҙ фатир йә офис хужалары арҡаһында йорттар йә подъездар емерелә. Үкенескә уларҙа кешеләрҙең дә ғүмере өҙөлә. Шуға күрә, планировканы тик рөхсәт буйынса эшләргә кәңәш ителә.


20. Та-һа (Та-һа)\n(Та-һа сүрәһе 135 аяттан тора. Мәккәлә ингән. Сүрәнең исеме баштағы ике хәрефтән килә: «Т», «Һ» әйтелешләрендә «Та, Һа» була. Был ике хәрефтең, ике ауаздың нимә аңлатҡаны тураһында тәфсирселәр араһында бәхәстәр күп. 1. Был һүҙ Рәсүл әкрәм саллаллаһу (ғәләйһиссәлләмдең) мөбәрәк исеме. 2. Ант һүҙе. 3. Һәй, кеше, тип әҙәм балаһына мөрәжәғәт итеү һ. б.)\nТа. һа. (Мәүләнә Алиҙә: Та-һа — Эй, Әҙәм балаһы, тип шәрехләнгән.)\nБеҙ Ҡөръәнде һиңә ҡыйынлыҡтар килтерһен тип индермәнек.\nБары тик Аллаһ ҡаршыһында гөнаһ ҡылыуҙан ҡурҡҡандарға бер өгөт булһын тип,\nЕрҙе һәм күктәрҙе яралтҡан Аллаһ тарафынан индерелде.\nРәхимле Аллаһ Ғәрешкә (Күктәге тәхеткә) хужа булды.\nКүктәрҙә, Ерҙә һәм улар араһында булган нәмәләр менән тупраҡтың аҫтында бар-булғандарҙың бөтөнөһө лә Уныҡы.\nҺин һүҙеңде (доғаңды) ҡысҡырып (йәки ауыҙ эсеңдән генә) һөйләһәң дә, Ул йәшерен серҙәрҙе лә, йәшерендән-йәшерен булғандарҙы ла белә.\nАллаһ шулдыр, Уның Үзенән башҡа Илаһи ҡөҙрәткә эйә һис кем юҡ. Уның күркәм исемдәре бар.\nМуса тураһындағы ҡисса һиңә килеп ирештеме?\nУл бер ут күрҙе һәм ғәйләһенә әйтте:\n— Һеҙ тороп тороғоҙ, мин бер ут күрҙем, бәлки, унан һеҙгә утлы киҫәү алып килермен йәки усаҡ янында дөрөҫ юлды табырбыҙ, — тине.\nМуса (ут янына, нурға) килеп еткәс, бер тауыш ишетелде:\n— Әй, Муса!\nХаҡтыр, Мин ул — һинең Раббың, Мин. Әйҙә, башмаҡтарыңды һал. Һин мөҡәтдәс (изге) Тува үҙәнендә.\nМин һине (пәйғәмбәр итеп) һайланым. Хәҙер инде һиңә уахи ителәсәктәрҙе тыңла.\nШик-шөбһәң булмаһын, Аллаһ — ул Мин, Мин. Минән башҡа Илаһи ҡөҙрәткә эйә һис бер кем юҡ. Шулай булғас, һин Миңә ғибәҙәт ҡыл, Мине зикер итеп, намаҙыңды (ҡалдырмайынса) дөрөҫ итеп уҡы.\nУл Сәғәт (Ҡиәмәт көнө), һис шикһеҙ, киләсәк. (Ләкин) Мин (уның ҡасан килаһен) белгертмәйем, һәр кем нимә ҡылһа, шуныңса әжер алһын, тип.\nУға (Ҡиәмәт көнөнә) инанмаған һәм нәфсеһен ҡәнәғәтләндереү менән генә шөғөлләнгәндәр һине бынан (Ҡиәмәткә ышаныуыңдан, тура юлдан) яҙҙырмаһындар! Юҡһа, һуңынан һин һәләк буласаҡһың.\nИй, Муса, һинең уң ҡулыңда нимә ул?\n— Был минең таяғым, — тине Муса. — Мин уға таянып йөрөйөм. Уның ярҙамында мин малдарыма ағас ярраҡтарын ҡойоп төшөрәм. Уның башҡа эшләргә лә файҙаһы тейә.\n— Ташла һин уны, — тине.\nУл (Муса таяғын) ташланы. Таяҡ шунда уҡ тиҙ шыуыша торған йыланға әүерелде.\n— Тот уны, ҡурҡма. Беҙ уны кире үҙ хәленә ҡайтарырбыҙ.\nБер ҡулыңды ҡуйыныңа тыҡ та, башҡа бер мөғжизә кеүек, ул йәрәхәтләнмәйенсә һәм ап-аҡ килеш кире сығасаҡ.\nТағын һиңә иң бөйөк мөғжизәләребеҙҙең (берһен) күрһәтербеҙ.\nФирғәүен янына кит. Ысынлап та, ул сиктәрҙе уҙҙы.\n— Раббым, — тине Муса. — Күкрәгемде киңәйт (миңә ҡеүәт бир),\nэшемде ҡулай ит,\nтелемде сис (оҫта һөйләү һәләте бир).\nҺүҙемде яҡшы аңлаһындар.\nҠәрҙәштәрем араһынан миңә бер ярҙамсы бир.\nУл минең арҡа яғымды һаҡлаһын.\nУны эшемдә уртаҡ ҡыл.\nҺине туҡтауһыҙ данларбыҙ.\nҺине өҙлөкһөҙ зикер итербеҙ, инша'аллаһ.\nШөбһә юҡ, Һин ҡылмыштарыбыҙҙы күреп тороусы.\n— Эй, Муса, теләгәндәрең һиңә бирелде.\nБынан әүүәл дә һиңә ярҙамыбыҙ тейгән ине.\n(Беренсеһе) һинең әсәйеңә уахи иткән заманда булды:\n— Уны (Мусаны) тартмаға һал да, йылғаға һалып ағыҙ, диңгеҙ уны ярға алып сыҡһын, уны Минең дә, һинең дә дошманың булған берәү табасаҡ, — тинек. Минең ҡаршымда үҫеп етһен тип, Мин һиңә Үҙемдең мөхәббәтемде һалдым.\n(«Хәҙрәти Мусаның әсәһе: «Башҡа ир балаларҙы ла үлтергән кеүек, минең улымды ла Фирғәүен үлтерер», тип ҡурҡып, юғарынан уахи килгәс, Мусаны тартмаға һалып, ҡаҙаҡлап, Нил йылғаһына ташлай. Фирғәүендең ҡатыны Асия ире менән яр ҡырындағы баҡсала йөрөгәндә, һыуҙағы тартманы күреп ала. Һандыҡ эсендәге баланы күреп шаҡ ҡата. Батша һарайында үҫтерер өсөн Мусаға имеҙеүсе һөт әсәһе эҙләйҙәр, Мусаның апаһы ярҙамында, һөт әсәһе итеп, уның үҙ әсәһен урынлаштыралар».\nМостафа Чагрыжы тәфсиренән )\nҺинең апайың килеп (Фирғәүенгә):\n— Уны (табылған баланы) ҡарар өсөн һеҙгә берәйһен табайыммы? — тине. Шулай итеп, хәсрәтләнмәһен, күҙе-күңеле бәхет менән тулһын тип, һине әсәйеңә кире бирҙек. Иҫеңдәме, һин бер кешене үлтерҙең. Беҙ һине ғазаптан, язанан ҡотҡарып ҡалдыҡ. Һине һынауҙар аша уҙҙырҙыҡ. Шуға күрә, һин байтаҡ йылдарға Мәдйән халҡы араһында ҡалдың. Һуңынан, тәҡдирең ҡушҡанса, бында килдең.\nҺине: Минең юлда хеҙмәт итһен (илсе булһын), тип һайланым.\nҺин дә, туғаның да бергәләшеп Минең аяттарымды алып, Мине зикер итеп,\nФирғәүен янына китегеҙ. Сөнки ул аҙғынлыҡтың аръяғына сыҡты.\nӘммә уның менән итәғәтле итеп һөйләшегеҙ, бәлки ул ғибрәт алыр һәм аҡылға ултырыр һәм (гөнаһ ҡылыуҙан туҡтар) ҡурҡыр.\n— Раббыбыҙ, дөрөҫө шул, ул беҙҙең менән артыҡ тәкәббер булыр тип йәки (ғәҙелһеҙлегендә) тағын да нығыраҡ сиктәрҙе уҙыр тип ҡурҡабыҙ, — тинеләр.\n— Ҡурҡмағыҙ, Мин һеҙҙең менән бергә булырмын, Мин барыһын да ишетеп тә, күреп тә торамын, — тине.\n— Барығыҙ, уның янына китегеҙ. Әйтегеҙ:\n— Беҙ һинең Раббыңдың илселәре булабыҙ. Исраил улдарын тиҙ генә беҙгә биреп ебәр, уларҙы рәнйетмә. Беҙ һинең Раббыңдан бер аят килтерҙек. Тура юлға баҫҡандар ғына ҡотола аласаҡ, —тип аңлатығыҙ.\n48. — Ысынлап та, беҙгә хәбәр килде: (ул аяттарҙы) ялғанға сығарғандар һәм йөҙ сөйөргәндәр язаға тартыласаҡ.\n— Кем ул һеҙҙең Раббығыҙ, әй, Муса? — тине.\n— Беҙҙең Раббыбыҙ — яралтылған һәр нәмәгә рәүешен биреп, унан һуң дөрөҫ тәртиптә урынлаштырған (йүнәлеш биргән) Аллаһыбыҙ, — тине.\n— Улайһа, йәшәп киткән (үлгән) ҡәүемдәрҙең хәле нисек буласаҡ? (Улар бит һинең был киҫәтеүҙәреңде белмәйенсә китте), -тине.\n— Улар тураһындағы мәғлүмәт Раббы янындағы Китапта (Ләүхел Мәхфүздә) булыр. Раббым яңғылышмаҫ та, онотмаҫ та.\nУл һеҙҙең өсөн Ерҙе яҫтыҡ кеүек йәйҙе һәм шунда һеҙгә юлдар асты, Күктән ямғыр яуҙырҙы. Төрлө үҫемлектәрҙе (йән эйәләрен) пар-пар итеп яралтты.\nАшағыҙ, мал аҫрағыҙ. Шик юҡ, аҡылы башында булғандар өсөн бында уйланырлыҡ нәмәләр бар.\nҺеҙҙе унан (ерҙән, тупраҡтан) яралттыҡ. Йәнә һеҙ шунда китәсәкһегеҙ (үләсәкһегеҙ, күмеләсәкһегеҙ), һәм тағын һеҙҙе (Ҡиәмәт көнөндә) унан сығарасаҡбыҙ.\nЫсынлап та, Беҙ уға (Фирғәүенгә) бөтөн дәлилдәрҙе (мөғжизә аяттарын) күрһәттек, ул (уларҙы) тағын ялғанға сығарҙы һәм (уларға инаныуҙан) баш тартты.\nШунан (Фирғәүен) әйтте:\n— Әй, Муса! Сихырҙарың менән һин беҙҙе йортобоҙҙан (Мисырҙан) ҡыуып сығарырға тип килдеңме? — тине.\n— Улайһа, беҙ ҙә һиңә шундай уҡ күҙ буяу-сихыр күрһәтәсәкбеҙ. Һинең өсөн дә, беҙҙең өсөн дә ҡулай булған уртаҡ майҙанға осрашырға уаҡытты үҙең билгелә. Вәғәҙә боҙош булмаһын.\n— Байрам көндө, кешеләр йыйылғас, өйләнән алда осрашасаҡбыҙ, — тине.\nШунан һуң Фирғәүен китеп барҙы. Үҙенең бөтөн хәйләһен (сихырсыларын) йыйып алып килде.\n— Һеҙгә яҙыҡтыр, Аллаһ тураһында уйҙырмалар (ялған) һөйләмәгеҙ. Ахырҙа Ул хәтәр яза менән тамырығыҙҙы киҫер. Ғәйбәт һөйләгән кеше, һис шикһеҙ, тар-мар ителәсәк.\nШунан һуң улар (сихырсылар) ҡасып-боҫоп, үҙ-ара кәңәшләшә, бышылдаша башланылар.\n— Былар икеһе лә (Муса менән Һарун) сихырҙары менән һезҙҙе йортоғоҙҙан ҡыуып сығарыр өсөн һәм һеҙҙе ошоға тиклем тотҡан үрнәк юлығыҙҙан, динегеҙҙән (яҡшы тормошоғоҙҙан) яҙҙырыр өсөн килгән күҙ буяусылар, — тинеләр.\n— Улайһа, хәйләләрегеҙҙе (сихырҙарығыҙҙы) әҙерләгеҙ. Унан һуң сафҡа теҙелешегеҙ. Шик юҡ, бөгөн кем оҫта, шул еңәсәк, еңгән яҡ бәхетле булыр, — тине.\n— Муса, (сихыр таяғын) башлап һин ташлайһыңмы, әллә беҙме? —тинеләр.\n- Юҡ, башта һеҙ ташлағыҙ, —тине Муса. Ҡараһа, ни күрҙе: күҙ буяусыларҙың бауҙары һәм таяҡтары үҙҙәренән үҙҙәре хәрәкәт итә башланылар кеүек тойолдо уға.\nМуса ҡурҡыуға ҡалды.\n— Ҡурҡма, — тинек, — һин, һис шикһеҙ, еңәсәкһең.\nУң ҡулыңдағы (таяғың)ды ергә ташла. Ул күҙ-асып йомғансы теге нәмәләрҙе йотоп бөтөрәсәк. Улар бары тик күҙ буяу менән генә шөғөлләнә ала. Күҙ буяусылар иһә ҡайҙа барһа ла (нимә генә ҡыланһа ла уңышһыҙлыҡтан, язанан) ҡотола алмаҫ.\nШунан һуң сихырсылар йөҙ түбән йығылды:\n— Муса менән Һарундың Раббыһына иман килтерәбеҙ, -тинеләр.\n— Минең рөхсәтемдән башҡа Аллаһҡа инандығызҙмы? Ысындан да, ул (Муса) һеҙгә сихыр өйрәтеүсе башлығығыҙҙыр, моғайын. Хәҙер ҡул-аяҡтарығыҙҙы ботарлап, һеҙҙе хөрмә ағастарына аҫып ҡуясаҡмын. Бына шунан һуң һеҙ кемдең язаһы хәтәрерәк һәм дауамлыраҡ икәнен күрерһегеҙ. (Мусаның Аллаһытыҡымы, әллә минекеме?)\n(Иман килтергән сихырсылар) әйттеләр:\n— Беҙҙе яралтҡандан (Аллаһтан) һәм беҙгә ебәрелгән асыҡ мөғжизәларҙән һине өҫтөн ҡуя алмайбыҙ. Шулай булғас, теләгәнеңде эшлә. Һин бары тик ошо донъяла ғына хөкөм итә алаһың.\nХаталарыбыҙҙы һәм һин мәжбүр иткән сихырсылығыбыҙҙы ғәфү итһен тип, без Аллаһҡа иман килтерҙек. Рәхмәте киң булған һәм язаһы ла дауамлы булған бер Аллаһтыр.\nШуныһы хаҡтыр, кем дә кем Раббыһы ҡаршыһына гөнаһтар төйәп барһа, шул туранан-тура йәһәннәмгә керер. Ул шунда ни үле, ни тере булып (интегеп) йәшәйәсәк.\nКем дә кем мосолман булып, изгелектәр ҡылып Уның ҡаршыһына барһа, өҫтөн дәрәжәләр шуға булыр.\nАрыҡтарынан шишмәләр ағып тороусы Ғәден йәннәттәрендә мәңгегә йәшәп ҡаласаҡтар. Саф-паҡ булғандарға бүләк шул булыр.\nХаҡтыр, Беҙ Мусаға:\n— Кешеләрем менән бергә төндә юлға сыҡ та, (ҡыуа килеүселәрҙең) артығыҙҙан етеүенән дә ҡурҡмайынса, (һыуға батып үлеүҙән дә) шөрләмәйенсә уларға (юлдаштарыңа) диңгеҙ (төбө) аша ҡоро юл һал, — тип бойорҙоҡ.\nҺис көтмәгәндә (Фирғәүен) ғәскәре менән улар артынан ҡыуа сыҡты. Улар (Фирғәүен һәм бөтөн ғәскәре) диңгеҙ һыуы аҫтында ҡалып, тонсоғоп һәләк булды.\nФирғәүен үҙ халҡын үҙе боҙҙо, тура юлдан алып китмәне.\nИй, Исраил улдары, һеҙҙе дошмандарығыҙҙан (Фирғәүен тоҡомонан) ҡотҡарып ҡалдыҡ. Тур тауының уң яғында һеҙгә вәғәҙә (Тәүрәтты) бирҙек һәм Илаһи шәрбәт (ҡөҙрәт хәлүәһе) менән бүҙәнә ҡошоның ите индерҙек.\n(Ш.Ноғманиҙа: Тур тауы янында Мусаның уң яғынан һеҙгә Тәүрәтты вәғәҙә иттек һәм һеҙгә ашарға шәрбәт һәм ҡош итен индерҙек. X. Чантайда: Турҙың уң янында һеҙгә вәғәҙә бирҙек һәм һеҙҙең өсөн ҡөҙрәт хәлүәһе менән бүҙәнә ҡошо индерҙек һ. б.)\nҺеҙгә ризыҡ итеп бирелгәндәрҙең паҡ булғандарын ашағыҙ, ләкин артыҡ исраф итмәгеҙ (сиктәрҙе уҙмағыҙ, кәрәге ҡәҙәр генә ашағыҙ), кәферлек ҡылмағыҙ, (юҡһа) һеҙҙе ғазабым тотар. Ғазабым тотҡан һәр кем, ысынлап та, һәләкәткә дусар.\nШуныһы ла хаҡтыр, Мин тәүбә иткән, һуңынан иман килтергән һәм изгелек ҡылған, тура юлға баҫҡан кешеләрҙе ярлыҡайым.\n— Ий, Муса, халкыңды ҡалдырып, ашыға-ашыға яңғыҙ ғына килергә нимә сәбәп булды?\n— Улар минең арттан килә, — тине Муса. — Әммә мин, Раббым, Һинең ризалығыңды ҡаҙаныу өсөн, шулай алдан килдем.\n— Һин киткәндән һуң Беҙ һинең ҡәрҙәштәреңде (Һарунды, халҡыңды) һынап ҡараныҡ һәм Сәмири уларҙы юлдан яҙҙырҙы.\n(Сәмири уларҙы быҙау һынына табынырға ҡотортто.)\nМуса асыулы һәм борсоулы ҡиәфәттә ҡәүеме янына өйләнеп ҡайтты:\n— Әй, халҡым, — тине. — Раббығыҙ һеҙгә гүзәл бер вәғәҙә (Тәүрәт) бирмәнеме? Әллә мин киткәндән һуң бик оҙаҡ уаҡыт уҙған кеүек тойолдомы һеҙгә? Йәки һеҙ Раббынан бер ғазап килеүен теләйһегеҙме? Шуға күрә, миңә биргән һүҙегеҙҙә торманығыҙмы?\n— Беҙ һиңә биргән һүҙебеҙҙән үҙ теләгебеҙ менән сыҡманыҡ. Әммә беҙгә шул халыҡтың (Мысырҙағы ҡатындарҙың) биҙөнеү әйберҙәрен күтәреп алып килеп, утҡа һалырға (эретергә) ҡушылды. Сәмири лә шулай эшләне.\n(Был кеше) улар өсөн шул эретелгән алтындан мөңрәй торған быҙау һыны яһаны. Шунан һуң (Сәмири менән уның эйәрсендәре) әйтте:\n— Бына, был һеҙҙең дә, Мусаның да тәңреһе булыр. Ләкин ул (Муса) был турала онотто ғына, (сөнки Муса башҡа тәңре эҙләп, тау башына китте), — тинеләр.\nУл быҙау һынының һис бер һүҙ һөйләй алмағанын, үҙҙәренә файҙа ла, зыян да эшләй алмаҫ икәне күрмәйҙәрме ни улар?\nУнан алдараҡ Һарун уларға әйткән ине бит:\n— Ий, халҡым, һеҙ шуның арҡаһында (быҙауға табынып) фәтнәгә тарынығыҙ. Һеҙҙең Раббығыҙ — мәрхәмәте киң булған бер Аллаһтыр. Шуға күрә, миңә эйәрегеҙ һәм бойороҡтарымды үтәгеҙ, — тигән ине.\n— Беҙ Муса әйләнеп ҡайтҡансыға саҡлы уға (быҙауға) табыныуҙан туҡтамаясаҡбыҙ, — тинеләр.\n— Ий, Һарун, — тине. — Быларҙың юлдан яҙғандарын күргәс тә нимә тыйҙы һине\nминең арттан барырға? Минең бойороғома ҡаршы баш күтәрҙеңме?\n— Ий, әсәйемдең улы (ий, бер туған ағайым)! — тине. — Һин минең сәсемде, һаҡалымды йолҡма. Мин һинең: «Исраил улдары араһында ғауға сығарҙың, һүҙемде тотмағанһың», — тип әйтүеңдән ҡурҡтым.\n— Һәй, Сәмири, хәҙер һинең ҡылмышыңа киләйек, —тине. (Быҙау һәйкәле яһап, һин ниндәй маҡсатҡа ирешергә теләнең?)\n— Мин улар күрмәгәнде күрҙем, — тине. — Ул илсенең эҙенән бер ус тупраҡ алып, уны (быҙау яһар өсөн эретелгән алтын эсенә) ташланым. Минең эске бер теләгем шулай эшләргә ҡушты.\n(«Самири: мин кешеләр күҙенә күренмәгән рухты, Жәбраилде күрҙем йәки мин Мусаның пәйғәмбәр икәнен белдем, шул изгенең аяҡ аҫтынан тупраҡ алып, һәйкәлгә ҡатнаштырҙым. Мин изге рух ҡатнаштырып һын яһаным, тип әйтергә теләй». Мостафа Чагрыжы тәфсиренән.)\n— Күҙемдән юғал! — тине. — Ғүмерең буйы һин: «Миңә ҡағылмағыҙ, миңә яҡын килмәгеҙ», — тип һөйләнергә мәхкүм ителдең. Һинең өсөн айырым бер ғазап, ҡотола алмаҫлыҡ яза Көнө килер. Табына торған һәйкәлеңә ҡара. Ант итәм, беҙ уны яндырасаҡбыҙ. Унан һуң көлөн диңгеҙгә һибәсәкбеҙ.\n(«Шулай итеп, бер кем менән һөйләшә-аралаша алмаһын тип, Сәмириҙе сүлгә, ҡырағай хайуандар араһына ебәрәләр. Ул тәнде серетә торған тилсә менән ауырый башлай. Кешеләр янына бара алмай. Ул шулай интегеп һәләк була».Хәсән Чантай тәфсиренән.)\nҺеҙҙең Аллаһығыҙ бары тик берәү генә. Унан башҡа бер кем дә Илаһи ҡөҙрәткә эйә түгел. Аллаһтың ғилеме бар нәмәне лә солғап алган.\n(Ий, Мөхәммәд) бына шулай итеп, уҙғандағыларҙың хәлдәрен һиңә аңлатабыҙ. Хаҡтыр, Беҙ һиңә Үҙебеҙҙән киҫәтеү (Ҡөръән) индерҙек.\nУнан (Ҡөръәндән) йөҙ сөйөргән кеше, һис шикһеҙ, йыйылған гөнаһтары өсөн Ҡиәмәттә язаһын татыр.\nУндай кешеләр шунда мәңгегә ҡаласаҡ. Улар өсөн Ҡиәмәт көнөндә иң ауыр йөк (уларҙың гөнаһтары) буласаҡ.\nУл Көндө Сур (борғо)ға өрөлөр һәм Беҙ гөнаһлыларҙы (ҡурҡыуҙан) күҙҙәре (ала-тилә) аҡайған килеш мәхшәргә тупларбыҙ.\nУлар үҙ-ара бышылдап ҡына һөйләшер:\n— Беҙ (донъяла йәки ҡәберҙә) ун көн генә булдыҡ, — тип әйтерҙәр.\nУларҙың нимә тураһында һөйләшкәнен Беҙ бик яҡшы ишетеп торабыҙ. Уларҙың иң зиһенлеһе, иң тура булғаны:\n— Бер көндән дә артыҡ булманығыҙ, — тип әйтер.\n(Ий, Мөхәммәд) һинән тауҙар хаҡында һорарҙар (Ҡиәмәт көнөндә тауҙарға нимә булыр?) Әйт:\n— Аллаһ уларҙы туҙанға әүерелдерер, — тип.\nШулай уҡ, Ер өҫтөн тип-тигеҙ сүл хәленә килтерәсәк.\nШунда бер генә ҡалҡыулыҡ та йәки соҡор урын да күрәлмәҫһегеҙ.\nУл Көндө кешеләр саҡырыуға йөҙ тотоп, уңға-һулға тайпылмаҫтан, (Исрафилға) эйәреп барырҙар. Шунан һуң, мәрхәмәтле Аллаһ ҡаршыһында тауыштар тығар. Шуға күрә, һин уларҙың бышылдашҡандарын ғына ишетерһең.\nУл Көндө Раббы тарафынан рөхсәт алған һәм Аллаһтың ризалығын ҡаҙанған кешеләрҙән башҡа һис кемгә лә шәфәғәт, файҙа теймәҫ.\nУл кешеләрҙең киләсәген дә, үткәндәрен дә белә. Улар был турала белмәй генә. (Аллаһтың эштәрен белеп торорлоҡ мәғлүмәт уларҙа юҡ.)\nУл Көндө йөҙҙәр тере һәм һәр нәмәгә хаким булған Аллаһ алдына эйелер. Ғәҙелһеҙлек ҡылғандар иһә тар-мар ителер.\nМөьмин булараҡ, изгелек ҡылған кеше язанан да, хоҡуҡтары ҡыҫылыуҙан да (язаһы арттырылып, сауабы кәметелеүҙән дә) ҡурҡмаҫ.\n(Ий, Мөхәммәд) Беҙ уны ғәрәпсә Ҡөръән булараҡ индерҙек һәм (кешеләрҙе гөнаһтары өсөн биреләсәк ғазап менән) күп тапҡырҙар ҡурҡыттыҡ. Ихтимал, улар (гөнаһ ҡылыуҙан баш тартыр) һаҡланыр. Йәки ул (Ҡөръән) ғибрәт (киҫәтеү һәм вәғәз) булараҡ иҫтәренә төшөрөп тороусы булыр.\nХөкөмдар Аллаһ мотлаҡ бөйөктер. Һиңә барыһы ла индерелеп бетмәйенсә, һин (Ҡөръән уҡырға) ашыҡма.\n— Раббым, минең ғилемемде арттыр, — тип әйт.\nБынан әүүәл дә Беҙ Әҙәм менән (ярамаған ағастан емеш алып ашамаҫҡа тип) килешекән инек. Ләкин ул (антын) онотто. (Шайтан ҡотортҡанына түҙә алманы, тәүәккәл рәүештә ҡаршы тора алманы, ярамаған емеште ашаны, гөнаһ ҡылды.) Беҙ шунда (Әҙәмдең холҡонда Аллаһҡа буйһоноу ҡарары) түҙемлелек күрмәнек.\nБер уаҡыт Беҙ фәрештәләргә:\n— Әҙәмгә сәждә итегеҙ! — тигән инек. Уларҙың барыһы ла сәждә итте. Иблистән башҡа. Ул ҡарышып, баш тартты.\nШунан һуң Беҙ әйттек:\n— Ий, Әҙәм, — тинек. — Ул (Иблис) һиң лә, ҡатыныңа ла хәтәр дошман. Аң булығыҙ, һеҙҙе ул йәннәттән сығарттырмаһын. Юҡһа, бик ҡыйын хәлдә ҡалырһығыҙ.\nХәҙергә бында (йәннәттә) һин асыҡмаҫһың һәм дә яланғас булыуҙан ҡурҡмаҫһың.\nҺыуһыҙлыҡтан интекмәйәсәкһең, эҫҫенән дә язаланмаҫһың.\nШайтан уны вәсүәсәгә һалды:\n— Ий, Әҙәм, — тине. — Һиңә мәңгелек ағасын һәм икһеҙ-сикһеҙ хакимлыҡты күрһәтәйемме? — тине.\nНиһайәт, улар икеһе лә ауыҙ иттеләр (тыйылған ағастың емешен ашанылар). Шунан һуң уларҙың оят ерҙәре асылды. Улар шунда уҡ йәннәт ағастарының япраҡтарынан (оят ерҙәренә) ҡаплауыс әҙерләй башланылар. Шулай итеп, Әҙәм Аллаһ һүҙен тыңламаны һәм юлдан яҙҙы.\nҺунынан Раббы уны һайланы һәм уның тәүбәһен ҡабул итте һәм тура юлды күрһәтте.\nҺәм (Әҙәм менән Иблискә) әйтте:\n— Бер-берегеҙгә дошман булып, бынан (йәннәттән) сығығыҙ. Минән һеҙгә күрһәтмә (Китап) килер, кем минең өндәмәләремә эйәрә, шул тура юлдан сыҡмаҫ һәм бәхетһеҙ булмаҫ, — тине.\nКем минең киҫәтеүҙәремдән йөҙ сөйөрә, һис шикһеҙ, уның тормошо ғазаплы буласаҡ һәм Беҙ уны Ҡиәмәт көнөндә тома һуҡыр килеш (ҡәберенән) ҡубарасаҡбыҙ.\n— Йә, Раббым, мине нимә өсөн һуҡыр килеш (ҡәберемдән) ҡубарҙың? Әүүәл мин күрә инем бит, — тип әйтер.\n— Шулай шул. Һиңә аяттарым (киҫәтеүҙәрем) килде. Һин уларҙы оноттоң. Бына, һин дә бөгөн онотоласаҡһың (мәхрүм ҡаласаҡһың).\nБына, Беҙ сиктәрҙе уҙған (тура юлдан яҙған) һәм Раббының аяттарына инанмағандарҙы шулай язалайбыҙ. Әхирәттәге ғазап иһә тағын да хәтәр һәм тағын да дауамлы булыр.\nБеҙ уларҙан әүүәлгеләрҙе нисә ғаср буйы һәләк итә килдек. Уларға был һабаҡ булманымы? Юҡһа, улар һәләк булғандарҙың еренә баҫып йөрөйҙәр. Сәләмәт зиһенле булғандар өсөн бында, һис шикһеҙ, ғибрәт алырлыҡ хәлдәр бар.\nӘгәр ҙә (кәферҙәргә биреләһе язаны кисектерергә) Аллаһтың вәғәҙәһе булмаһа, әлбиттә, (улар донъяла уҡ) язанан ҡотола алмаған булырҙар ине.\n(Ий, Мөхәммәд) һин улар һөйләгәндәргә түҙ. Ҡояш сығыр алдынан да (сабах намаҙында), Ҡояш байыр алдынан да (аҡшам намаҙында) Раббыңа тәсбих әйт. Төндөң айырым сәғәттәрендә лә (йәстү намаҙында), көндөҙөн дә (тормош мәшәҡәттәре араһында өйлә, икенде намаҙҙарында ла) тәсбих әйт. Һин ҡәнәғәт ҡалырһың. (Аллаһтың ризалығын ҡаҙанған кеше булырһың.)\nАң бул, уларға бирелгән байлыҡҡа ҡыҙығып ҡарама. Беҙ ул байлыҡты фани донъяла файҙаланһындар тип, уларҙың ҡайһы бер ҡәүемдәрен һынар өсөн бирҙек. Раббыңдың һиңә биргән ризыҡтары хәйерлерәк, дауамлыраҡ.\nҒәйләңә (халҡыңа) намаҙ уҡыуҙы бойор. Үҙең дә намаҙ ҡалдырма. Һинән ризыҡ һорамайбыҙ. Беҙ һине ризыҡландырабыҙ. Тәҡүә кешеләр матур нәтижәгә ирешәсәк.\n— Ни эшләп һуң ул (Аллаһтың пәйғәмбәре булғас) Раббыһынан бер мөғжизә алып килмәне? — тинеләр. Әүүәлге китаптарҙа булғандарҙың ап-асыҡ дәлиле (Ҡөръән) уларға килмәнеме ни?\nӘгәр ҙә Беҙ бынан (Ҡөръәндән) алда уларҙы һәләк иткән булһа инек, һис шикһеҙ, улар:\n- Йә, Раббым, беҙгә бер пәйғәмбәреңде күндергән булһаң, аяттарыңды уҡыған булыр инек, ошо түбәнлектәргә төшмәгән булыр инек, рисуай ҡалмаған булыр инек, — (тип аҡланған булыр ине).\n- Һәр кем көтә, — тип. — Шулай итеп, һеҙ ҙә көтөгөҙ. Тура юлдан йөрөүселәр улар кем һәм (тәүбәнән һуң) тура юлды тапҡандар кем икәнен оҙаҡламай белерһегеҙ.


Хәбәрҙәр: Әбдел Фаттах ас-Сиси: Насер һәм Садат вариҫы.\nӘбдел Фаттах ас-Сиси: Насер һәм Садат вариҫы.\nМысырҙың яңы һайланған президенты Әбдел Фаттах ас-Сиси, унан алдағы Насер һәм Садат кеүек үк юғары хәрби звено вәкиле. Ул авторитарлыҡты һәм өс йыл барған тотороҡһоҙлоҡтан туйған илдә тыныслыҡты кәүҙәләндерә. Һәр ерҙә- уның портреттары, был иһә күптәрҙе шәхес культы хаҡында һөйләргә мәжбүр итә.\nУл демократик рәүештә һайланған президент Мөхәммәт Мөрсиға, армия командющийы һәм оборона министры итеп тәғәйенләнгәс, тоғро булырға ант итте. Биш ваҡыт намаҙын ҡалдырмаған диндар хәрбигә ышанып, Мөрси ҙур хата эшләне.\nТиҙҙән генерал ас-Сиси Мөрсиға, ҡаршылыҡ акцияһында ҡатнашыусыларҙың талаптарына ҡолаҡ һалып, “Мосолман туғандар” хәрәкәтен властан алып ташлау тураһында ультиматум иғлан итте. 2013 йылдың 3 июнендә ул президент Мөрсиҙе властан бәреп төшөрҙө һәм уның власть вәкәләттәрен үҙ ҡулына алды.\nҺуңғы 11 ай буйы армия урамдағы манифестацияларҙы ҡаты баҫтырҙы, 1400 кешене үлтерҙе. Судтар иһә “Мосолман туғандар”хәрәкәтенең 528 ағзаһын үлемгә хөкөм итте, ә 15 меңен рәшәткә артына тыҡты. Бындай көс ҡулланыуҙар ас-Сисиға популярлыҡ ҡына өҫтәне.\nУл 59 йыл элек Ғамаль Әбдел Насер тыуған Ҡаһирәнең ярлы Ғамалия кварталында тыуған. Балта оҫтаһының улы хәрби хеҙмәткә алынған һәм карьера баҫҡысы буйлап бик тиҙ үрләгән.\n“Ул хөрмәткә лайыҡ, етди һәм тәртипле. Был кеше сығышы менән халыҡ араһынан, уны тормош өҫкә күтәрҙе. Ул хәрби округ командующийы һәм разведка хеҙмәте башлығы булды, шуға күрә президент булыуы бер ҙә ғәжәп түгел,”-ти ас-Сиси ғаиләһенең танышы Мәхмүт әл-Батал.\nҺөҙөмтәһе алдан уҡ билдәле булған президент һайлауҙарынан һуң, ул мундирын яҡшы тегелгән костюмға алмаштырҙы, ҡырыҫ ҡарашын яһалма йылмайыу менән йомшартты.\n“Мысыр халҡы- түҙемле, бөйөк халыҡ. Мысыр цивилизацияһына 7 мең йыл икәнлеген дә онотмағыҙ. Әгәр өмөт булһа һәм ул тормошҡа ашырылһа, улар бик оҙаҡ көтөргә әҙер,”-ти әс-Сиси.\nУның һүҙҙәре буйынса, ысын демократия барлыҡҡа килһен өсөн, мысырлыларға 20-25 йыл көтөргә тура киләсәк. Хараба хәлендәге иҡтисадтың тергеҙелеүен халыҡ шулай уҡ түҙемле генә көтә алырмы икән?


Бөгөн Литвала документаль фильмдар модала\nЛитва мәҙәниәте бөгөн нимәнән ғибарәт Был турала беҙ б ик аҙ беләбеҙ. Бары тик Өфө тамашасыларын төрлө спектаклдәр ҡуйып ҡыуандырыусы литва режиссеры Линас Заукаускастың ижады\nбуйынса ғыналыр, моғайын. Тағы ла театр һәм кино актеры, күптәрҙең кумиры Юозас Будрайтис аша\nтаныш ул беҙгә. Инде туғыҙ йыл дауамында ул - Литва Республикаһының Р әсәй Федерацияһындағы илселегенең мәҙәниәт буйынса атташеһы. Ошо көндәрҙә актер рәсми делегация составында Башҡортостанға килде һәм "Р одина" кинотеатрында тамашасылар менән осрашты һәм Литва кинематогр афияһы һәм үҙе менән таныштырҙы.\nЮозас Будрайтис етмештән ашыу фильмда төшкән. Улар араһын да "Король Лир", "Битва за Москву", "Подранки", "Европейская\nистория"... Ижад юлының башында Юозасҡа кире геройҙар, әйтә йек, фашист ролдәрен башҡарырға тура килә, һуңыраҡ комик ролдәргә күсә ( "Опасный возраст", "Карусель", "Грешник"), артабан кинороман геройҙарын уйнай ("С тобой и б еҙ тебя").\n- Рәсәй киноһының гүзәл примадонналары - Марина Неелова, Алиса Фрейндлих, Марина Вертинская минең кино буйынса партнершалар ым, - тип ғорурлыҡ менән һөйләй Юозас Будрайтис.\n- Илселектәге эшмәкәрлек - ижадтың айырым бер төрө ул, сө нки проекттарҙы булдырырға, унан һуң - уларҙы тормошҡа ашыры у юлын табырға кәрәк. Проектты тормошҡа ашырыу ҡатмарлы, шуға күрә мауыҡтырғыс та.\nКинолағы эшмәкәрлегенә күсеп, Юозас Станиславович үҙе өсө н өлкән йәш - ҡарттар, олпат ағайҙар, пенсионерҙар ваҡыты ет еүен билдәләне. Актерға кинола һирәк, хеҙмәттән буш ваҡытта ғына төшөргә тура килә. Һуңғы эше - йәш режиссер Лебедевтың "Волкодав" фильмы. Киң экрандарға ул кил әһе йылда\n- Фильмды Словакияла төшөрҙөк, унда бер эпизодта беҙ атта рҙа ете метрлыҡ яр буйынан барабыҙ. Ҡурҡынысыраҡ булды, әммә фильмды\nһуңынан, компьютер оҫталарының эшкәртеүенән һуң ҡарап башым\nәйләнде, унда ете түгел, 27 метр бейеклек! Мөғжизә инде!\n"Волкодав" "Турецкий гамбит" йәки "Ночной дозор" фильмына ҡарағанда мауыҡтырғыс фильм, тип уйлайым, сөнки уның нигеҙендә боронғо\nРәсәй тематикаһына фантастика сюжеты ята.\nЛитва кинематографияһына килгәндә, ул әлеге ваҡытта режис сура алмашыныуы ваҡытын кисерә. Әгәр элекке кино һәм уның авторҙа ры көслө драматургия эҙләһә, үҙ халҡының тарихына конфликт а ша инһә, был йоланың йәш оппоненттары әлегә киноны эксперимент булараҡ ҡабул итә.\nЛитва киноһында бөгөн документаль фильмдар модала, күп ке нә йәш режиссерҙар документалистарға әйләнде, иң яҡшы операт орҙар ҙа ошо өлкәлә эшләй. Документаль кино - литва кинемато графының көҙгөһө, ул ярайһы уҡ юғары сифатлы һәм халыҡта абр уй менән файҙалана. Өфөлөләр Инесса Курклетитеның "Легкая во рожба" фильмына төрлөсә ҡарашта ҡалды, әммә картина нисек ке нә булмаһын, көслө тәьҫорат ҡалдыра. Фильм һыуҙа бала табыу тураһында. Был алым ҡайҙалыр Көнбайышта барлыҡа килеп, артабан еңел ген ә Литвала ҡабул ителә. Бер литва ҡатыны бының менән шул тикл ем мауыға, хатта океан аръяғында ла абруй яулай, уны айырыуса Канада ҡатын - ҡыҙҙар ы ярата. Уның ярҙамында һыу эсендә 450 сабый барлыҡҡа килгән . Фильмды ҡарағандан һуң берәүҙәр "О, был бик мауыҡтырғыс!",\nикенселәр" Мин дә баламды һыуҙа табырға теләр инем" тиһә, и кенселәр бала тыуыу серен ата - әсә генә белергә тейеш, уны бар йәмғиәткә асып һалыу килешмәй, тип тапты. Тик, нисек кен ә булмаһын, битарафтар булманы.\nЛитва киноһының яңы тулҡыны барлыҡҡа килеүенә ҡарамаҫтан,\nЮозас Станиславович үҙенең Рәсәй кинематографын, Смоктуновс кий, Юрский, Петренко менән бергә уйнаған ваҡыттарын һағыныу ын белдерҙе.


Эшҡыуарҙар иҫәпкә алына » «Йәшлек» гәзите | Газета «Йәшлек» | Официальный сайт газеты Йэшлек\nГазета "Йәшлек" » Иҡтисад » Эшҡыуарҙар иҫәпкә алына\n29.03.2011 Эшҡыуарҙар иҫәпкә алына\nӘле Рәсәйҙә бәләкәй эшҡыуарлыҡ объекттарын иҫәпләү кампанияһы бара. Урта һәм бәләкәй эшҡыуарлыҡты федераль кимәлдә һанау, күҙәтеү сараһы илдә һәр биш йыл һайын үтеп торасаҡ. Тулы масштаблы иҫәпкә алыу иҡтисадта иң ауыр тармаҡты – эшҡыуарлыҡты контролдә тотоуға ҙур өлөш индерәсәк. Һүҙ бәләкәй предприятиелар, крәҫтиән (фермер) хужалыҡтары, шәхси эшҡыуарҙар тураһында бара.\nҘур сараны ойоштороу хаҡында журналистарға «Росстат» етәксеһенең урынбаҫары Максим Дианов, «Башҡортостанстат» башлығы Әкрәм Ғәниев һәм уның урынбаҫары Венера Васильева һөйләне. Матбуғат конференцияһында билдәләнеүенсә, сара барышында илдә нисә предприятие булғанлығын ғына түгел, уларҙың килемен, күрһәткән хеҙмәттәрен дә иҫәпкә аласаҡтар. Шулай уҡ бәләкәй эшҡыуарлыҡта нисә кеше эшләүе, сәнәғәт һәм ауыл хужалығы продукцияһының күпме етештерелеүе лә күҙәтеләсәк.\nБөтә мәғлүмәт власть органдары, фән эшмәкәрҙәре һәм йәмәғәтселек ойошмалары өсөн заман эшҡыуарлығы тураһында аныҡ фекер йөрөтөп, дөрөҫ йүнәлештә план ҡорорға нигеҙ булып торасаҡ. Мәғлүмәттәрҙе анализлау бәләкәй эшҡыуарлыҡ өлкәһендә һалым сәйәсәтен билдәләү һәм ҡулайлаштырыуға ла ярҙам итәсәк. Иҫәпкә алыу сараһы эшҡыуарҙар өсөн дә бик файҙалы – улар ҡайһы өлкәлә һорау менән тәҡдимдәрҙең тура килмәүен асыҡ күрәсәк. Ошо факторҙарҙы күҙ уңында тотоп, инвестицияларҙы килемле тармаҡҡа йүнәлтеү ҙә еңелерәк булыуы аңлашыла.\nБәләкәй эшҡыуарлыҡ менән шөғөлләнеүселәр эшмәкәрлеге хаҡында отчетты ҡағыҙға яҙып, почта аша, йә булмаһа, интернет аша ебәрә ала. Туранан-тура «Башҡортостанстат»ҡа килтерергә лә мөмкин. Әгәр эшҡыуарҙар отчетты ваҡытында килтереп еткермәй икән, улар менән өҫтәмә эш алып барыласаҡ – «Башҡортостанстат»тың хеҙмәткәрҙәре эшҡыуарҙарға отчет төҙөргә ярҙам итергә әҙер.\nМатбуғат конференцияһында хәбәр итеүҙәренсә, бөгөн Башҡортостанда шәхси эшҡыуарҙарҙың – 37,2, бәләкәй эшҡыуарлыҡ объекттары етәкселәренең 18,9 проценты отчеттарын еренә еткереп тапшырған. Әйткәндәй, ауыл эшҡыуарҙары ҡаланыҡыларҙан күпкә әүҙемерәк булып сыҡҡан, улар эшмәкәрлеге хаҡында отчетты ваҡытында бирергә тырыша. Мәғлүмәттәрҙе 1 апрелгә тиклем тапшырырға кәрәк.\nФедераль кимәлдә ойошторолған саранан ситтә ҡалырға тырышыусы эшҡыуарҙарҙы штраф көтә. Әгәр мәғлүмәт еткерергә теләмәйһең икән, 3000 – 5000 һум аҡса түләргә тура киләсәк.\nБәләкәй эшҡыуарлыҡты иҫәпкә алыу сараһы буйынса тулы мәғлүмәтте «Башҡортостанстат»тың www.bashstat.ru сайтында алырға мөмкин. «ҡыҙыу линия» ла эшләй, уның номеры: (3472) 273-26-63.


Рөстәм Хәмитов Өфөләге ташҡынға ҡаршы штабтарҙың эшен тикшерҙе // Сәйәсәт | новости башинформ.рф\nРөстәм Хәмитов Өфөләге ташҡынға ҡаршы штабтарҙың эшен тикшерҙе\n10:23, 28 марта 2016 Сәйәсәт\nӨФӨ, 2016 йыл, 28 март. /«Башинформ» мәғлүмәт агентлығы, Александр Смирнов/.\n26 мартта Башҡортостан Башлығы Рөстәм Хәмитов Өфө буйлап эш сәфәре барышында ташҡынға ҡаршы штабтарҙың эшмәкәрлеге менән танышты һәм яҙғы ташҡынға әҙерлек мәсьәләләрен тикшерҙе.\nЭш сәфәренең тәүге пункты яһалма ҡоролмаларҙы ремонтлау һәм тәртиптә тотоу буйынса махсуслаштырылған идаралыҡ булды. Унда республика Башлығы Өфөнөң Киров районындағы ташҡынға ҡаршы штабтың эше менән танышты.\nРайон башлығының беренсе урынбаҫары, ташҡынға ҡаршы комиссия рәйесе Олег Котов әйтеүенсә, Кооператив ялан һәм Өсөнсө пристань биҫтәләренә һыу баҫыу хәүефе янай. Әлеге ваҡытта ихаталар буйлап тикшереү һәм халыҡҡа инструкция таратыу тамамланған. 3 700 кешегә иҫәпләнгән 35 ваҡытлыса урынлаштырыу пункты әҙерләнгән.\nРеспублика етәксеһенең милекте страховкалау тураһында һорауына яуап биреп, Олег Котов страховка компанияларының ташҡындың көслө булыу ихтималлығын белә тороп, ошо йүнәлештә эшләмәүҙәре хаҡында һөйләне.\nТөбәк Башлығы ташҡынға ҡаршы сараларҙы тәьмин итеү өсөн йәлеп ителәсәк көстәрҙең әҙерлеген баһаланы, Кооператив ялан һәм Өсөнсө пристань биҫтәләренең яр буйҙарын ҡараны.\n«Өфө» йылға порты» яуаплылығы сикләнгән йәмғиәтенең Нижегородка йөк терминалында Рөстәм Хәмитов Өфөнөң Ленин районындағы ташҡынға ҡаршы штабтың эшмәкәрлеге менән танышты һәм Нижегородка биҫтәһенең яр буйын ҡараны.\nРайон хакимиәте башлығы Альбина Йосопова Нижегородка, Затон һәм Козарез биҫтәһендә йәшәүселәргә һыу баҫыу янауы хаҡында хәбәр итте. Әлеге ваҡытта бында бөтә әҙерлек саралары тамамланған. Нижегородкала ғына ташҡынға ҡаршы өс штаб ойошторолған. Биҫтәләге 577 йортто һыу баҫыуы ихтимал.\nТашҡынға ҡаршы әҙерлек алдан, ғинуар аҙағында – февраль башында уҡ башланды, тип һыҙыҡ өҫтөнә алды Башҡортостан Башлығы.\n– Халыҡ менән эшләү дауам итә. Муниципалитет вәкилдәре кешеләргә һыу баҫҡан осраҡта үҙеңде нисек тоторға кәрәклеген аңлата, – тине Рөстәм Хәмитов. – Штаб, халыҡты эвакуациялау, туҡланыу урындары, транспорт бүлеү өсөн яуаплы предприятиелар билдәләнгән. Ошо йәһәттән ҙур эш бара. Бөгөн бөтә хеҙмәттәр ҙә юғары әҙерлек режимында эшләй. Беҙ хәлде контролдә тотабыҙ. Апрелдә һәм май баштарында ошо эш менән шөғөлләнәсәкбеҙ. Ғәҙәттән тыш хәлдәр булмаҫ, тип ышанам.\nИҫегеҙгә төшөрәбеҙ, яҙғы ташҡынды хәүефһеҙ үткәреүгә әҙерлек сиктәрендә быйыл Башҡортостан Хөкүмәте ҡарары менән ташҡынға ҡаршы комиссия составы раҫланды, яҙғы ташҡынды хәүефһеҙ үткәреү буйынса саралар планы ҡабул ителде.\nТеги: ташҡын,бр башлығы


Банк картаһынан аҡсағыҙ юғалмаһын тиһәгеҙ... » "Йәшлек" гәзите\nГазета "Йәшлек" » Махсус бит » Проблема » Банк картаһынан аҡсағыҙ юғалмаһын тиһәгеҙ...\nБанк карталарынан аҡса юғалтыу осраҡтары йыш ҡабатланып тора. Кемдер мобиль банк беркетелгән телефонына вирус индерә, икенсе берәүҙәр банк хеҙмәткәре булып шылтыратҡан кешегә пин-кодын һәм аҡса иҫәбен хәбәр итә. Пластик банк карталары эйәләренә полиция түбәндәге кәңәштәрҙе иҫтә тоторға кәңәш итә.\nБер ҡасан да пин-кодығыҙҙы сит кешеләргә әйтмәгеҙ. Ул һеҙҙең сейф асҡысы кеүек булырға тейеш.\nПин-код яҙылған яҙыуҙы картағыҙ янында һаҡламағыҙ. Картағыҙҙы юғалтҡан хәлдә, аҡсағыҙҙан елдәр иҫәсәк. Әгәр ҙә һеҙгә үҙҙәрен банктың хәүефһеҙлек хеҙмәте хеҙмәткәрҙәре тип танытып, пин-код, банк реквизиттарығыҙҙы һораһалар, уларға яуап бирергә ашыҡмағыҙ. Банкка шылтыратып, шундай мөрәжәғәт булыуын хәбәр итегеҙ. Телефонығыҙға SМS-хәбәр килһә, ундағы күрһәтелгән ссылкаларға инмәгеҙ. Банктың игеҙәк сайттары булыуы ихтимал. Һеҙҙең пин-кодты һорарға бер кемдең дә хоҡуғы юҡ.\nКартағыҙҙы юғалтҡан хәлдә, тиҙ генә уға блокировка эшләтегеҙ. Банк номерҙарын блокнотығыҙҙа яҙып тотоғоҙ.\nҺаҡланған, видеокамералар торған банкоматтарҙан ғына аҡса алығыҙ. Улар, ғәҙәттә, эре сауҙа нөктәләрендә, дәүләт учреждениеларында була.\nПластик картағыҙҙы ҡулланғанда терминалдың клавиатураһына ла иғтибар итегеҙ. Карта ҡуйыусы урын һәм клавиатура өҫтәмә ҡорамалдар менән йыһазландырылмаған булырға тейеш.\nКарта менән операциялар башҡарғанда янығыҙҙа сит кешеләр тормаһын. Пин-кодты йыйғанда ҡулығыҙ менән ҡаплағыҙ. Әгәр ҙә банкомат эшләмәһә, оҙаҡ ҡабынһа, уны эшләтеп тормағыҙ. Мутлашыусыларҙың уның программаһын үҙгәртеп китеүҙәре лә ихтимал.\nБанк картаһы менән иҫәпләшкәндә, һатыусылар һеҙҙең күҙ алдығыҙҙа аҡсаны картанан алырға тейеш. Ресторан, кафела, официанттарға, кассирҙарға картағыҙҙы бирмәгеҙ. Мутлыҡ ҡылыусылар махсус ҡорамал ярҙамында һеҙҙең картағыҙҙың реквизиттарын алып, уның күсермәһен эшләп алыуы бар.\nТелефон номерығыҙҙы аҡса күсеү, күсереү тураһында банктан хәбәрҙәр ебәреү хеҙмәтенә ҡуйыу – иң уңайлыһы. Ҡасан, сәғәт нисәлә кемгә аҡса күсерелгәнен белергә мөмкин. Картағыҙҙағы сумма ярайһы ғына ҙур икән, даими рәүештә тикшереп тороғоҙ. Сауҙа нөктәләрендә, бәләкәй магазиндарҙа карта менән иҫәпләшмәүегеҙ ҡулайыраҡ булыр. Һатыусы-кассирҙарҙың да мутлашыусылар менән бәйләнештә булыуы ихтимал.\nСығыу ваҡыты 16-06-2016, 17:03 | Ҡаранылар: 628\nМутлашыусылар тоҙағынан һаҡланығыҙ\nТанышының банк картаһын сәлдергән


Һайлау барышы – онлайн тәртибендә » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Сәйәсәт » Һайлау барышы – онлайн тәртибендә\nҺайлау барышы – онлайн тәртибендә 26.12.2017 // Сәйәсәт\n“Рәсәй” медиа үҙәгендә Президент һайлауына әҙерлек сиктәрендә матбуғат конференцияһы үтте. Журналистарҙың һорауҙарына Башҡортостандың Үҙәк һайлау комиссияһы рәйесе Хәйҙәр Вәлиев, уның урынбаҫары Марат Ғәҙелов, комиссия секретары Марина Долматова яуап бирҙе.\nРеспублика биләмәһендәге һайлауҙы 69 территориаль һайлау участкаһы тәьмин итәсәк, тауыш биреү өсөн 3435 һайлау участкаһы, шулай уҡ халыҡтың ваҡытлыса килеү урындарында 37 участка ойоштороласаҡ.\nПрезидент һайлауында тауыштарҙы иҫәпләүҙә заманса ҡорамалдар ҡулланыласаҡ. 181 һайлау участкаһында һайлау бюллетендәрен эшкәртеү комплекстары (“КОИБ-2010”) ҡуйылһа, Өфөлә иһә уның камиллаштырылған алмашы – “КОИБ-2017” урынлаштырыласаҡ. Һуңынан был комплекстар Башҡортостан Республикаһының Дәүләт Йыйылышы – Ҡоролтай депутаттарын һайлағанда ла ҡулланыласаҡ. Мартта үтәсәк һайлау шуныһы менән дә үҙенсәлекле: тәүге тапҡыр машина уҡый алған кодлы протоколдар файҙаланыласаҡ.\nӘлеге ваҡытта 1 июлгә ҡарата һайлаусылар исемлегендә 3 068 066 кеше иҫәпләнһә, уларҙың 52 меңе тәүге тапҡыр тауыш бирәсәк. Әйткәндәй, исемлек өҫтөндә эшләү дауам итә һәм бер аҙ үҙгәрештәр буласаҡ, ти белгестәр.\nИл яҙмышын хәл иткән сарала халыҡ әүҙем ҡатнашһын өсөн, ойоштороусылар агитацияға ҙур иғтибар бирмәксе. Республиканың Үҙәк һайлау комиссияһы етәкселәре, һайлау асыҡ һәм ғәҙел үтеүен тәьмин итеү өсөн бөтә саралар ҙа күреләсәк, тип белдерҙе. Ошо маҡсатта һайлау барышын онлайн тәртибендә күҙәтеп барыу мөмкинлеге булдырылған.\nРәсәй Үҙәк һайлау комиссияһы мәғлүмәттәре буйынса, әлеге ваҡытта 23 кеше Президентлыҡҡа кандидат булып теркәлеү теләген белдергән.


Юрист эше - Дания Юрист. Адвокат бөтә Онлайн\nИрекле дөйөм милли инспекцияһындаинспекция\nһәм аккредитация prøvetagningsfirma данак дэ була.\nЕтәксеһе: Капиталы Арта. Ниндәй мөмкинлектәр бар. Ditselskab\nКлиент эре өсөн ҙур заказ ала\nҺау-сәләмәт һәм көслө идара сигнал ебәреү тураһында бөтә донъя яҡшы бизнес капиталын арттырыуБыл клиенттарҙы күберәк йәлеп итә. Хатта килешеү теләһә ҡайҙа инегеҙ һеҙ. Буш магазин йәки икенсе яртыһында магазин ишек менән тәҙрә һәм күргәҙмә залы буласаҡ. ставень выкат менән аҫҡа. Идара итеүсе компаниялар донъя яҡшы һәм сәләмәт булыуы, магазиндарҙың һатып алыусыларҙы күберәк диуарындағы.\nКилешеү мөһим әһәмиәткә эйә\nБынан тыш, ул-был булып эшләй һеҙҙең өсөн ябай компанияларының, банк һәм продукция етештереү менән һөйләшеүҙәр алып бара. Обольщаться түгел, беҙҙең көндәрҙә, һәр кем аҡса бар, хәүефһеҙлеккә эйә булырға тейеш. Аҡса күсереү, ҡыҙғанысҡа ҡаршы, бәлки, шулай кәрәк булды, барыһы ла юғалды әгәр капиталдың бер-операция өсөн зыянлы. Шуға күрә капиталын арттырыу иҫәбенә алырға кәрәк.\nИсегездә тотоғоз, әгәр һеҙ бер нисә хужалар, һеҙҙең компания һәм ejeraftale холдинговый тип ҡарарға кәрәк.\nХолдингы түгел, һеҙ, был акция безналоговый алмашыу юлы менән урынлаштырырға мөмкин. Иң элек, был талаптар тураһында һөйләне, капиталды арттырыу хаҡында ҡарар ҡабул итергә кәрәк тип генераль ассамблеяһы. Уның күҙҙәренән бер нисә өҫтәмә талаптар күпселек тауыш, тәртибенә һәм резолюцияның йөкмәткеһе. Ҡасан яңы компанияға акцияларҙың дивидендтар алыу хоҡуғы бирә. Класс менән ойошторған яңы унда төрлө булырға тейеш ауырлығы, йәшәү өсөн инвестиция да инде. Ҡулаҡса йәки башҡа ҡиммәттәр аҡса түләргә тейеш була.\nӨсөнсө яҡтан файҙаһы булмаҫҡа мөмкин.\nkontantforhøjelse башлыса акционерҙарҙың хоҡуҡтарын тартырға кәрәк. Өҫтәүенә һ б. һалым мәсьәләләре бик күп сәбәптәре булырға мөмкин, капиталын арттырыу менән бәйле, ул ҡаралған тейеш. Нисек күрергә аласыз, күберәк аҡса һеҙ түгел компанияларына капиталын арттырыу иҫәбенә был бик ауыр төшөрөү өсөн мотлаҡ. Әммә был шулай уҡ ҡайһы бер мәсьәләләр күтәрелә, адвокат алырға тейеш, улар һеҙҙең өсөн, һеҙҙең хаҡта хәбәр итә. Акционерҙар килешелә, уйын төп ҡағиҙәләрҙе көйләү, яраштырыу яғында күберәк булырға тейеш, улар йәмғиәттең компанияһы бизнес алып бара. Йәғни күберәк ала һәм уҡыусыларға тәрән аңларға, килешергә тейеш булған өҫтөнлөклө ни иғтибар бүлә. Холдингы булдырыу һалым түләүҙән азат ителә: һеҙ был хаҡта барыһы ла, төҙөүсе компанияларға ла холдинговый менән башлана, һәм был хаҡта пожалеть инде.\nБеҙ һеҙҙең ярҙамға, һалымдан азат ителгән холдинговый компания: anpartsombytning безналоговый безналоговый йәки алмаштырыу йй.\nБеҙ ҙур тәжрибәгә эйә. (Сентябрь менән төҙәт 2018) маҡсаты-һеҙҙең киләһе һорауҙарға яуап бирҙе: был холдинговый компанияһы булып тора. Компания ни холдинговый.\nХолдинговый компанияһы булараҡ ойошторола.\nБыл холдинговый компанияһы ойоштора тора. Шулай уҡ өстөнлөктәре холдинговый ҙур компаниялар менән iværkssætterselskab сифатын тикшереү, аҙағында.\nRaharaham-barotra - inona no raharaham-barotra. ara-toekarena


«Иҙел» тулҡынында – халҡым моңо » Журнал Башкортостан кызы | Башҡортостан ҡыҙы журналы\nБашҡорт һәм татар йырҙарын башҡарыусыларҙың V халыҡ-ара «Иҙел» фестиваль-конкурсы быйыл да, ғәҙәттәгесә, Өфөлә үтте. Бәйгенең яңғырауыҡлы исемен аҡлап, Рәсәйҙән тыш, Үзбәкстан, Ҡытай, Мексика һәм башҡа төбәктәрҙән дә йырсылар ҡатнашты.\nХалҡыбыҙ өсөн изге һүҙ менән аталған фестивалдә ҡатнашыусыларҙан тамашасы, әлбиттә, Иҙелдәй тәрән мәғәнәле, киң тематикалы, моңло һәм матур йырҙар көтә. Шөкөр,уларҙың өмөттәрен тормошҡа ашырып, сәхнәгә күтәрелгән йәш башҡарыусылар был юлы ла залды йөрәктәргә үтеп инерҙәй моң менән тултыр ҙы. Ысынлап та, һәр йырсының да ижады, тауышы ни тиклем генә көслө һәм матур яңғырамаһын, моңло була алмай. Моң ул – халҡыбыҙҙың күңел торошон юғарылыҡҡа һәм киңлеккә ынтылдырған, рух һәм изгелеккә көйләгән үҙенсәлекле бер күренеш. Моң – милләтебеҙҙе тәрбиәләүсе, уйландырыусы, битарафлыҡтан арындырыусы, йәшәүгә ынтылыш биреүсе ҡабатланмаҫ ҡөҙрәт. Фестивалде ойоштороусылар ошо көстө бер йоҙроҡҡа төйнәп, туплап, шифалы тулҡындарын халыҡҡа йүнәлтеп, уның мәнфәғәтендә әйтеп бөткөһөҙ ҙур һәм һиммәтле эш башҡара. Башҡорт һәм татар телле башҡарыусыларҙың «Иҙел» халыҡ-ара фестиваль-бәйгеһе инде биш йыл дауамында Башҡортостандың һәм Татарстандың Мәҙәниәт министрлыҡтары, Башҡортостан Республикаһының Матбуғат һәм киң мәғлүмәт саралары буйынса агентлығы һәм Бөтөн донъя татарҙары конгресы ярҙамында уҙғарыла. Проект авторы, Коммерциялы булмаған «Иҙел» фонды директоры Лилиә Әхмәт ҡыҙы Бәҙәмшинаның, фондтың үҫеш буйынса директоры Диана Байтүринаның һәм бәйгене бар итеүҙә өлөш индергән һәммә халыҡтың һалған йөрәк көсө күҙгә ташланып тора, фестиваль йылдан-йыл юғарыраҡ кимәлдә уҙа.\n«Иҙел» фестивале, әлбиттә, тәү сиратта ике халыҡтың да йыр сәнғәте үҫешенә булышлыҡ итеү, тәжрибә уртаҡлашыу менән бер рәттән, йәш таланттарҙы табыу һәм үҫтереү маҡсатынан да үткәрелә. Рәсәйҙең һәм Татарстандың халыҡ артисы Ринат Ибраһимов етәкселегендәге баһалама ағзалары исемлегендә башҡорт һәм татар халҡының иң билдәле йырсылары, сәнғәт белгестәре лә бар ине.\nФестивалдә быйыл, һайлап алыу турҙарын уңышлы үтеп, егерме биш йырсы ҡатнашты. Сараның биш йыллығын тәбрик итеп, сәхнәлә уҙған йылдарҙағы лауреаттар ҙа сығыш яһаны.\nV халыҡ-ара «Иҙел» фестиваль-конкурсы еңеүселәре кем икәнен белергә теләһәгеҙ, журналдың 11-се һанын уҡығыҙ.


АстрономияБиологияВоспитательная работаГеографияДиректору, завучуДоп. образованиеДошкольное образованиеДругоеИЗО, МХКИностранные языкиИнформатикаИсторияКазахский язык и лит.Классному руководителюЛогопедияМатематикаМузыкаНачальные классыОБЖОбществознаниеРусский язык и литератураСоциальному педагогуТехнологияУкраинский языкФизикаФизкультураХимияШкольному психологуЯзыки народов РФ Инфоурок / Другое / Конспекты / Урок по башкирскому языку "Ғаилә көсө татыулыҡта"\nТема : Ғаилә көсө татыулыҡта. Маҡсат: 1) cифат һәм ҡылымдарҙың һөйләмдә дөрөҫ ҡулланылышын ҡабатлау, 2) уҡыусыларҙың бәйләнешле телмәрен һәм логик фекерләүен үҫтереү 3) ғаиләгә ҡарата ихтирам, һөйөү тәрбиәләү. Йыһазландырыу: дәреслек, магнитофон, проектор, компьютер, ҡояш һүрәте. Дәрес барышы Ойоштороу моменты : һаумыһығыҙ, ултырығыҙ. 1-се слайд. Артикуляцион-фонетик күнегеү. Ата-әсә атлап бара, Уртала бала, Гүйә ике яр эсендә Тулҡын сайҡала. ( Әсхәл Әхмәт Хужа) 1) Шиғырҙы уҡыу. 2) Тәржемә итеү. 3)Үҙ аллы уҡыу. 4) 2-3 уҡыусынан уҡытыу. 5) Ҡысҡырып уҡыу. Һорауҙар: Шиғыр нимә тураһында? Уҡыусылар яуабы. Төп өлөш. Бөгөнгө дәресебеҙ ғаилә темаһына бағышланған. Дәрестең темаһы һәм маҡсаты менән таныштырыу:беҙ һеҙҙең менән бөгөн ҡылым һәм сифаттарҙы ҡабатлап үтербеҙ,ғаилә тураһында әңгәмәләшербеҙ,картина буйынса эш үткәрербеҙ (һүҙбәйләнештәр,һөйләмдәр төҙөрбөҙ). Хәҙер экранға иғтибар итегеҙ. 2-се слайдта ике төр гөлләмә бирелгән. Беренсе һүрәтте тасуирлау: сәскә матур, асыҡ төҫтәр менән буялған, күҙ яуын алып тора, …... Икенсе һүрәт: гөлләмә һулыған,япраҡтары ҡойола башлаған,сәскәләре лә шиңгән… Ошо гөлләмәләрҙе ғаилә тип күҙ алдына килтерәйек. “ Ғаилә ниндәй булырға тейеш “- тигән һорауға яуап биреп китәйек. -Татыу, берҙәм, бер-береһенә ярҙам итеүсе. Ысынлап та ауырлыҡтарҙы бергә кисереп, ҡулға-ҡул тотоношоп йәшәгән ғаиләләр генә ошо гөлләмә кеүек сәскә атырҙар. -Был һүҙҙәр ҡайһы һүрәткә тап килә? -Дөрөҫ әйтәһегеҙ. “Ғаилә ул гөл үҫтерә торған һауытҡа оҡшаш ,гөлдө гел генә ҡарап-ҡурсалап тормаһаң, уға йә ҡырау төшә, йә күҙ тейә.” (Т.Сәғитов) 3) Картина буйынса эш. Ә ғаиләлә кемдәр бар? Һүрәткә ҡарап ошо һорауға яуап бирәйек. Атай,әсәй,өләсәй,олатай,балалар. Был ниндәй ғаилә? Ҙур, татыу.Улар бер-береһенә ярҙам итәләр. Һәр береһе үҙ эшен башҡара. Тимәк бер-береңә ҡарата ихтирамлы,ярҙамсыл булырға кәрәк. Сифаттың һорауын иҫкә төшөрөп китәйек. Ниндәй? Ял минуты. Музыка яңғырай. Беҙ, беҙ,беҙ генә, Бармағыбыҙ төҙ генә. Ҡул ҡанатын ҡағабыҙ, Сәпәкәйләп алабыҙ. Билдән артҡа бөгөләбеҙ, Шунан инде сүгәләйбеҙ. Тағы ҡанат ҡағабыҙ, Тәрән һулыш алабыҙ. Ултырабыҙ шым ғына, Һәм уҡыйбыҙ тын ғына. (2 тапҡыр) Картина буйынса эште дауам итеп таблица тултырыу(үҙ аллы эш). Дәфтәргә яҙыу. Атай ҡойма ҡуя,теҙә, эшләй, төҙөй Әсәй һыйыр һауа Олатай нимә эшләй? утын яра Өләсәй ем бирә -Уҡыусылар, ҡылым һөйләмдең ҡайһы өлөшөндә килгән ?Ни өсөн? -Эйе, дөрөҫ, аҙағында. Ҡылым һәр ваҡыт эйәнән һуң, һөйләмдең аҙағында килә. -Ҡылым ниндәй һорауҙарға яуап була? -Нимә эшләй? Нимә эшләне? Нимә эшләйҙәр? Һ.б. Быны иҫегеҙҙә ҡалдырығыҙ. Текст өҫтөндә эш. Беҙҙең ғаилә ҙур. Ғаиләлә өс кеше. Беҙҙең ғаиләлә һәр кем үҙ эшен яратып башҡара. Атайым- төҙөүсе. Ҡалалағы һәр өсөнсө йортто төҙөүҙә ул ҡатнашҡан. Әсәйем- уҡытыусы. Ул балаларға белем һәм тәрбиә бирә. Мин 5-се класта уҡыйым.Беҙҙең мәктәп өс ҡатлы,ҙур һәм яҡты. Үҙ аллы уҡыу. Сылбырлап уҡыу, тәржемә итеү. Ҡылымдарҙы табыу. Сифаттарҙы табыу. Йомғаҡлау. Таҡтала ҡояш һүрәте бирелгән. Ә уның нурҙарын уҡыусылар таҡтаға сығып ҡуялар,яҙылған һүҙҙәрҙе тәржемә итәләр. Нурҙарҙа яҙылған һүҙҙәр: татыу,берҙәм,матур,бәхетле,ярҙамсыл,ныҡлы,сәләмәт. Тимәк,ғаиләлә бөтәһе лә яҡшы булһын өсөн ошо сифаттарға эйә булырға кәрәк. Мин дә һәр ғаиләлә именлек булыуын теләйем. Баһалау. Өй эше: ғаилә тураһында өс мәҡәл яҙып килергә. Башҡортостан Республикаһы Октябрьский ҡалаһы ҡала округының «12-се урта дөйөм белем биреү мәктәбе» муниципаль бюджет дөйөм белем биреү учреждениеһы Ғаилә көсө татыулыҡта Үткәрҙе: башҡорт теле һәм әҙәбиәте уҡытыусыһы Харисова Гөлнара Марс ҡыҙы Подайте заявку сейчас на любой интересующий Вас курс переподготовки, чтобы получить диплом со скидкой 50% уже осенью 2017 года. Выберите специальность, которую Вы хотите получить:\nАвтор Харисова Гульнара Марсовна\nДБ-183549 Получить свидетельство о публикации\n10.09.2016 Просмотров: 571 Комментариев: 0 Эссе на тему "Школа будущего - глазами учителя"\n10.09.2016 Просмотров: 112 Комментариев: 0 Сценарий урока О, Русь малиновое поле\n10.09.2016 Просмотров: 70 Комментариев: 0 Сценарий литературно-музыкальной композиции Малиновые зори над моей Югрой\n10.09.2016 Просмотров: 61 Комментариев: 0 Презентация к аудиторному занятию по теме: Понятия «управление» и «менеджмент», функции менеджера.\n10.09.2016 Просмотров: 70 Комментариев: 0 Доклад "Включение проектной деятельности в образование"\n10.09.2016 Просмотров: 110 Комментариев: 0 Презентация по татарскому языку "Сүз төзелеше"\n10.09.2016 Просмотров: 188 Комментариев: 0 1183816118381711837671183764118373811837251183722